Myanmar Ram Ah Acozah A Ser Khotu Party Pa (3) - JM News\nThree Parties Able To Form A Government in Myanmar)\n2020 thimnak nih acozah thar a hrin te lai. Acozah a ser kho te ding party pa (3) an um. Cu hna lak ah party (2) cu anmah lawng in acozah a ser khotu an si. Adang party pakhat hi Kawl aw chuah in “Pit taing thong”, Senthang awchuah cheukhat in “Vua Kip Dia” le Mirang nih “Jogger” an timi kha a si. Amyotha Hluttaw le Pyithu Hluttaw MP fonh ah thutdan 333 a hmumi nih acozah a ser lai.\nState le Region MPs Dirhmun\nState le Region Hluttaw MPs dihlak hi 660 si ding asinain 644 lawng thim an si. Township pakhat ah State/Region Hluttaw MP pa (2) cio thim an sinain Naypyitaw ah a ummi Township 8 aiawh caah pakhat hmanh thim an si lo. Phunghram 394 (a) nih Amyotha Hluttaw le Pyithu Hluttaw MP ca lawnglawng thimnak nawl a pek. State/Region Hluttaw MPs dihlak cu hitihin asi. Kachin –36, Kayah-14, Kayin-14, Chin -18, Mon -20, Rakhine-34, Shan-110, Mandalay-56, Yangon -90, Magway -50, Sagaing -74, Irrawaddy-52, Bago-56, Tanintaryi-20, Naypyitaw-0. An dihlak in 644 an si. Thim lomi ralkap kong cu ka langhter lo.\nTownship pakhat ah MP pa (2) cio in thim an si. Myanmar ram chungah Township 330 an um. State le Region Township um tu ning cu hi ti hin a si. Kachin –18, Kayah-7, Kayin-7, Chin -9, Mon -10, Rakhine-17, Shan-55, Mandalay-28 – Naypyitaw telh chih lo in, Yangon – 45, Magway -25, Sagaing – 37, Irrawaddy-26, Bago-28, Tanintaryi-10, le Naypyitaw- 8 cio an um. Vanchiat ah an nih cu acozah dirhnak caah asiloah President thimnak ah an i tel lo.\nChin State chim lo, adang State le Region 13 ahcun Ethnic Affairs Ministers thim an si dih. Cu hna cu Kachin –4, Kayah-1, Kayin-3, Chin -0, Mon -3, Rakhine-1, Shan-7, Mandalay- 1, Yangon – 2, Magway – 1, Sagaing -2, Irrawaddy-1, Bago-1, Tanintaryi- 2 cio thim an si. Chin miphun aiawh in Sagaing ah pakhat, Rakhine ah pakhat, Magway ah pakhat thim an si ve.\nState le Region Hluttaw MP caah kan thimmi hna hi a cheu cu rian pahnih a kemhmi MP an si hna. Cu hna cu Ethnic Affairs Ministers caah kan thimmi MPs hna le Acozah ah ministers caah rian pekmi hna hi rian pahnih (double role) a kemhmi an si. Ralkap kong pakhat hmanh ka telh lo.\nPyidaungsu Hluttaw asiloah Amyotha Hluttaw le Pyithu Hluttaw Dirhmun\nState le Region pakhat cio nih Amyotha Hluttaw MP 12 cio thimnak nawl pek an si. State pa (7) le Region pa (7) a um caah pakhat cio nih MP 12 cio an thim tikah Amyotha Hluttaw MP dihlak (12×14=168) an si. State nih Amyotha Hluttaw MPs dihlak = 84 le Region Amyotha Hluttaw MP dihlak = 84 an si. Amyotha Hluttaw Ralkap MP dihlak = 56 an si.\nThimmi Pyithu Hluttaw MP dihlak hi = 330 an si. Myanmar ram chungah Township 330 a um caah Township khat ah Pyithu Hluttaw MP pakhat cio thim an si. State dihlak chungah Township dihlak = 123 a um. State ah Township a tam bikmi cu Shan State a si. Township 55 a um caah Pyithu Hluttaw MP dihlak 55 thimnak nawl an ngei. Region dihlak ah Township 207 a um caah Pyithu HLuttaw MP dihlak = 207 thim an si.\nPyithu HLuttaw Ralkap MP dihlak = 110 chuahpi an si ve. Kayah, Kayin, Chin, Mon le Tanintharyi ahcun Amyotha Hluttaw le Pyithu HLuttaw thimhmun dirhmun hi aa khat pah. Asinain adang State le Region ahcun Township a tam tuk caah State le Region aiawhtu Amyotha Hlutaw MP caah i zuam hi an tih ngaingai.\nAcozah Sernak caah Party (3)\nMyanmar ramchungah Township 330 a um. Acozah sernak caah Amyotha Hluttaw le Pyithu Hluttaw nih biachahnak a tuah. Cucaah acozah a ser khotu ding party (3) kong ceih tuah hna uh sih. State pa 7 Amyotha Hluttaw MP le Pyithu Hluttaw MP fonh = 84 +123= 207 an si. Region pa 7 Amyotha Hluttaw MP le Pyithu Hluttaw MP fonh = 291 an si. Amyotha Hluttaw le Pyithu Hluttaw Ralkap MP fonh = 56+110=166 an si. State le Region le Ralkap MP dihlak fonh = 207+291+166= 664 an si. Acozah ser khawhnak caah ralkap MP telh in Amyotha Hluttaw le Pyithu Hluttaw MP dihlak 664 chungah 333 a hmuhmi party asiloah ralkap MP telh lo in thimmi MP dihlak =498 chungah 333 a hmuhmi pakhat nih acozah a ser khawh tinak a si.\n(1) USDP cu ramchung township dihlak a zuam khomi party pakhat a si. Cucaah 2010 thimnak ah 51% leng pi teinak a hmuh caah hawikom sawm lo in acozah fawi tein a ser khawh. 2020 thimnak zong ah Amyotha Hluttaw le Pyithu HLuttaw fonh in 51% leng a hmuh ahcun acozah a ser khawh than lai.\n(2) NLD nih 2015 thimnak ram pumpi dihlak ah aa zuam. Teinak a hmuh. Acozah amah lawng in fawi tein a ser khawh.\n(3) 2020 thimnak ah NLD nih amah lawng in acozah a ser khawh lai maw asiloah USDP nih amah lawng in acozah a ser khawh lai maw timi biahalnak hi a lar ngai. Teitu party pakhat lawnglawng nih acozah fawi tein a ser khawh ahcun chim ding a um ti lo. Aser khawh lo ahcun atanglei bantukin Jogger a tuan ding pakhat a um.\n(4) NLD asiloah USDP pakhat khat nih Amyotha le Pyithu fonh dihlak ah thutdan 333 a hmuh lo ahcun “Jogger” – hawikom (coalition) a kawl a hau.\n(5) Jogger hna lakah Jogger ngan bik cu Ralkap a si. Region dihlak ah NLD nih a tei dih ahcun thutdan 291 lawng a hmuh lai. Shan State nih Pyithu caah MP 55 le Amyotha caah pa 12, an dihlak fonh ahcun 67 a si hnga. Shan he an i fonh ahcun chim hau lo a si. Fawi tein acozah an sere khawh hnga.\n(6) USDP nih Region dihlak a tei ahcun 291 + ralkap 166 he aa fonh ahcun = 457 thutdan a hmuh lai caah fawi tein acozah a dirh khawh lai.\n(7) NLD nih amah tein a ser khawh lo ahcun SNLD + ZCD he maw aa fonh lai? Ralkap he dah aa fonh lai? Adang tlangcung party he dah aa fonh hnga? USDP he cun fonh a duh men lai lo.\n(8) USDP nih amah lawng in acozah a ser khawh lo ahcun ralkap he aa fonh lai. Cun adang rawnram dirhmi party he maw? Tlangcung party he dah aa fonh hnga? Tlangcung party nih tah USDP le ralkap he fonh cu an duh hnga maw?\n(9) Tam pi chim awk a um. Asinain fact zoh chih in hrihfiahnak tuah kha a ngan dam deuhmi pawlitika ceihkhannak a si men lai. A fiangmi cu party pakhat nih acozah a ser khawh lo ahcun Jogger ngan ralkap nih caantha hmuh a fawi te ti kha a si ko.\nLungsau tein hi ca a relmi nan dihlak cungah kaa lawm. Number ka tial sualmi a um ahcun zangfahnak tein ka chim than te hram uh. Table zong hmanthlak in ka tarmi ah zohchih khawh a si lai.\n(Thawng Za Pum)\nRelated Topics:Chin, Politics\nBy jmnews September 12, 2020\nBiahalnak ka ton lengmangmi: CNLD nih Chin State ah acozah ser kho hna sehlaw zeidah an...\nBy jmnews July 13, 2020\nThantlang CNLD Chungtel In Salai Ceu Bik Thawng An Chuah _________ Lal Maung Cung cu MP...\nAndrew Yang nih US mipi $1000 cio pek akam\nBy thang teals May 5, 2019\nKum 2020 i US President thimnak ngeihnak dingi Asia pa Andrew Yang campaign tuahning hi Mizoram...\nCIA agent nih China spy asi ai theihter\nBy thang teals May 3, 2019\nUS i Central Intelligence Agency (CIA) hlun asimi Jerry Chung Shing Lee cu China spy asi...\nBy thang teals April 11, 2019\nChina President Xi Jinping le Myanmar Commander in Chief Min Aung Hlaing cu nizan April 10...


NLD cozah nih Pu Henry Van Thio le Dr. Sasa hna pahnih cu Kawlram Vice President hmunhma pakhat cuh ter dawh an si – TIMES OF CHIN NEWS\nNLD cozah nih Pu Henry Van Thio le Dr. Sasa hna pahnih cu Kawlram Vice President hmunhma pakhat cuh ter dawh an si\nPosted By: thawngthawng November 18, 2020\nAtu lio cu US thimnak lawng a si lo, kawlram thimnak zong a vun linsa pah ngai than cang. Kan hnu zarh ahkhan USDP party nih press conference voikhat an rak tuah mi ah tutan mipi nih an pek mi vote ah a dik lo mi tete a um pah ko tiah an rak ti nain NLD nih kawlram pumpi tuak in landslide taktak teinak an hmuh tikah duh zong duh lo zongah NLD party pakhat lawng in cozah an ser than rih ko lai.\nTutan NLD nih an party teinak an hmu khawhnak ding caah kawlram ah min lar deuh minung pawl hna cu biakam nak zei maw zat he special campagin tuah piak tu ding caah arak hman hna. NLD nih teinak an vun hmuh taktak ve tikah a biakam mi pawl cu an vun tuah an hau cang ko.\nNizan ah media pakhat nih president le vice presidents hna caah a zumh deuh mi an min an vun langhter hna. Hi langhter mi min chungahhin Kan Chin miphun chungin Dr. sasa zong vice president dirhnun tiangah a vun chia ve cang. Tutan kawl media pawl nih an zumh ning ahcun Pu Henry Van Thio hi a dinh cang lai i, Dr. Sasa tu hi VP NLD nih VP an pek lai tiah an zumh.\nKhat lei in Pu Henry Van Thio hi laimi nih cun VP a peh than rih ko lai tiah an zumh ngai ve mi a si. Mi zei paoh nih VP an tlaih zongah a poi lo kan chim miphun an si phot ahcun tiah a chim mi zong an um pah ve leng. Pathian sin tu ah thlacam bawm peng rih ko hna usih.\nThawngthar: President Trump nih Biden sinah thil pakhat te tuah ding in a hal, Biden nih a tuah kho lo ahcun a sungh\nCovid-19 virus khamh sii cu vanlawng in mipi phawtzamh ding ah an vak pi cang


Khamnak A Tlau Kho Lo A Timi Hna Cu. Sualnak Tuah A Poi Lo A Titu An Si.. – Salai Kawltu\nKhamnak A Tlau Kho Lo A Timi Hna Cu. Sualnak Tuah A Poi Lo A Titu An Si..\nAugust 13, 2019 August 13, 2019 salaikawltu 0 Comments\nKhamnak A Tlau Kho Lo A Timi Hna Cu. Sualnak Tuah A Poi Lo A Titu An Si.\nKhrih nih a kan khamhnak cu. A hlau kho khe lo. Sinain cu khamhnak khamh cangmi hna nih. Thlau khawh asi. Cucu Baibal fiang tein kan hmuh. Luka 18:25 kalauk țhimka chung i luh nakin Mirummi Pathian pennak chung luh cu a har deuh suaumau ati.\nHika Baibal cacang kan zoh tikah amah Jesuh kachuak bia bak asi. Pathian kan zumh kan thangțhat kan ti tikah, Zeibantukin dah zumh le biak awk asi timi fiang tein kan hmuh khawh. Khamhnak hi a tlau khawh tilo kan thlau khawh tilo asi ahcun. Amah Jesuh hrimhrim zong nih, Khamhnak thawngțha hi chim a herh hnga lo i. Nihin zongah Pastor le thawngțha chim ah a vakmi hna hi rethei menmen khi asi hnga. Duhfah hakkauh țhat lonak a phunphun tuah buin van kai aa timmi hna khi khrih lungput le duhning a si hrimhrim lo ti hngalh a hau.\nKhamhnak hi, Tlau khawh asi caah. Khrihfa kan si ko bu hin Pathian cu thangțhat zungzal le biak zungzal a duhnak tuah zungzal a herhnak asi. Luka 19 chungah Zakia le Jesuh an i tonnak kan hmuhmi aum i. Zakia hi, Jesuh he an i ton hlanah rak thi sehlaw van a kai bak lai loh ti a fiang taktak. Cucu Jesuh kachuak bia asi. Mi nih ziah misualpa Zakia sinah hin A tlun hnga tiah an i ceih kha a theih tikah. Hitihin a leh hna, A hme 9 Jesuh nih a thawh i. Nihin ah hi inn ah khamhnak a phan. Hi pa zong hi Abraham tefa asi ve ati.\nZakia hi zumtu kanmah bantuk asi ve ko. Sinain Jesuh he an i ton hlanah a sinah khamhnak a phan lo ti cu fiang tein kan hmuh khawh. Cucaah Zumtu khrihfa kan sinak menmen hin van kan kai lai ti aa ruahchanmi, Khamhnak a tlau kho lo tiah, Sualnak lam a sialtu hna nih. Van kan kai lai an timi cu a palh cikvek mi zumhnak le ruahchannak asi. Luka 16:\n22 Misifakpa cu a thi i vancungmi nih vancung puai tuahnak ah khan an zuanpi i Abraham pawngah khan an òhutter. Mirumpa zong cu a thi ve i an vui. 23 Mirumpa cu Hell chungah a tla i nganfak ngaiin a um; hika Baibal cacang nih hin. Khamh ciami a tlau khawh ţhannak fiang pup in a chim. Cateltu nih kan fiang tuk ko lai tiah ka zumh. Khamhnak hi a tlau khawh tilo asi ahcun Vawleimi vialte hi, van kan kai dih lai i zumtu he zum lotu he van ah kan i tong dih lai.\nZeicahdah sifakpa hi van a kai i mirumpa hi hell a tlak khamhnak hi a tlau khawh tilo asi ahcun. Mirumpa zong hell ah a tla hnga lo i. Sifakpa bang van a kai ve ko hnga. Hika zawnah fiang tein hngalh awk asimi cu Pathian nih, Vawleimi vialte hi aa tlukruang tein a kan dawt dih ko. Sinain cu a kan dawtnak cu Sual tuahnak țhat lonak tuahnak ah hman ahcun hell ah kan tla kho ko timi fiang tein a kan cawn piak.\nA donghnak ah Khamhnak a tlau kho tilo zeibantuk sual ko zongah van kan kai hrimhrim lai timi cawnpiaknak cu sual tuah zeiah a rel lomi. Sualnak tuah a poi lo ah a chiami an si caah. Zumh sual a fawite i Pathian zeiah rel lo a fawite. ka chim ngam Khamhnak a tlau kho lo tiin sualnak na tuah peng ahcun. Van na kai bak lai lo. Baibal ah sualnak a tuahmi hna van an kainak deh khatte hmanh aum lo a dingmi. Pathian duhnak a tuahmi lawnglawng van an kai timi kan hmuh hna.\n← PBK Le An Nu Hmanthlak Pawl Cu Hmuh An Nuam Kho Tak Tak.\nVan Hlei Sung Hi Love Song Nak In Pathian Hla A Sak Ah Pei A Thiam Deuh Tuk Hi →


Rung Lian Ceu nih CDF kong he pehtlai bia a rak chim ve cang hi – Lai Lungrawn Post\nRung Lian Ceu nih CDF kong he pehtlai bia a rak chim ve cang hi\nPaih a ka duh mi nan um maw? Nan ka tei cun $5000 CDF sin ah donation ka tuah lai. Kan tei ve hna si cun $5000 Donation nan tuah ve lai. Mah nan ngamh lo cun. Ka min rak chim tuk rih hlah uh, powerlifting ka tuah lio asi.Tiah rung lian ceu nih ati\nThawngdang Ralhrangbu Chungtel Covid Zohkhenhnak ah Thleidannak An Ngei Kawlram chung Covid-19 third wave ruangah a thi mi le zawtnak biatak tein a karh caah ralhrangbu chungah tampi a karh i, a thi mi zong an tam nain ralhrangbu nih mipi theih lo in a thuh tiah The Irrawaddy nih a tial.\nSAC ralhrang nih mipi tampi an thla than hna thawngtha tuk a si\nUS ah tih nungtuk mi thawngpang thei than a si a poi hringhran


Election Thla 2 Te Lawng Ai Duh Cang Caah !Facebook Ngeitu Mark Zuckerberg Nih Facebook Zulphung A Suai Mi !! A Biapi Taktak Hih – Chuncha News\nElection Thla 2 Te Lawng Ai Duh Cang Caah !Facebook Ngeitu Mark Zuckerberg Nih Facebook Zulphung A Suai Mi !! A Biapi Taktak Hih\nUS election hi thla 2 te lawng ai duh cang i, Covid-19 nih ram chung community kip a hnursuan hna caah, vote thlak ding i tiktu le caan a phaak tikah kan mipi pawl harsatnak tete an tong sual lai ti lawng ka phang. A tu lio i kan ram ai thenhmal ning le kan election results a chuahnak dingah zarh tlawmpal te lawng ai duh cang fawn tikah, ram pumpi cuul in buaibainak a tlung sual lai, ti zong ka phang ngaingai.\nTutan election hi cu cuhlan election bangin business muisam a keng ti lai lo. Kan democracy rumven dingah tuanvo kan ngei cio hna. Ka chim duhmi cu, mipi pawl minpek le vote pek nak kongah kan bomhchanh cio hna a herh. Tutan kan election hi zeibantuk in dah a dongh te lai hi aw, tiin lungtuaitamnak vialte hi kan tumhthlak khawh i, thatlonak le buaibainak a chuahter khotu thil vialte zorter dingin karhlannak kan tuah a hau.\nAmerican tuanbia chungah hin, vote peknak campaign he pehtlaiin Facebook hi a nganbik a si cang. Register tuah dingin le vote pe dingin Facebook mi bomh a timhmi hna hi 4 million an si. Ni 3 chung i Voter registration websites a zohtu hi 24 million an phan cang. Kan vote peknak inn le lo caah, tiin kan states le local county pawl a dirkamhtu non-partisan phu pawl kut ah kan nu, Priscilla, he $300 million bomhnak kan pek cang.\nTuchun zongah, karhlannak thar kan tuahchap mi a um. Cucu, vote pek ning dirkamh, cozah lei nih thawng an thanhmi pawl mipi sinah theihternak tuah le thawngpang diklo pawl doh hi a si. A tu bantuk i thilsining tete kan thlennak a ruang cu, a liamcia kum 4 lio i election a umtuning zoh in kan tuah hi a si. Cun, voting rights kong i mifimthiam pawl le kan civil rights kongkau cauk in a tialtu hna he biaruahtinak tete kan ngeihmi chirhchan in thilsining kan thlen hi a si.\nElection ni a phaak hlan chung paoh cu, Facebook le Instagram a cunglei zawnte i kan Voting Information Center zawn ah khin a nichiar chuak in zumhawk a thlakmi thawngpang paoh cu kan taar (chiah) ko lai. Mail in zeitindah vote nan pek lai, timi kong siseh, cun nan state cio ah register le vote pek te dingmi ni le caan zong video in kan chiah chih lai.\nFinal Campaign an tuah zarh chung khi cu, politic le issue ads a thar in khumhmi paoh cu kan phih te lai. Kan campaign hi vote thatein pek khawhmi campaign muisam keng bu tein a tlaangkawm hi thil biapi ngaingai a si. Biaka thalo khamnak siai thabik cu biatampi chim hi a si ko, tiin ka zumh. Asinain, election a donghnak ni hrawnghrang ah khin cun, bia le hla thar kong vun ceihnak dingah caan nih a deih te hna lai lo. Cucaah, election he ai naihbikmi zarh chung ah khin, political le issu ads thar paoh cu kan cohlang ti lai lo. Cawngiatu (advertiers) pawl nih hin election hlan a zarh khatnak tiang khi cu an ads hi an hman khawh ko lai, asinain, kan Ads Libary ah published piak an si te lai. Cucaah, fack-checkers le journalists, nan va si pek ah, cu nan ads pawl cu ahopaoh nih an bihzoh khawh te lai.\nVoting kong i thawngpang diklo pawl hlonh dingah election officials pawl he kan riantuannak kan kauh chinchin te lai. Campagin hnu nazi 72 chungah an tuahmi polling a dirhmun kong he pehtlaiin bia diklo mi an chimmi pawl fenh le hlonh dingin kan state election tuanvo a latu pawl he zong rian kan tuanti. Tutan election nih hin tuante in vote a petu an va tam ko zongah, a tu tein vote pek khawhnak lam on kan thok cang i, election a result fiangtein kan theih khawh hlan chung paoh cu caan kan sauhpiak ko hna lai. Zeibantuk vote pawl hi dah a dikmi an si, timi kongah state election officials pawl he biaruahnak kan ngei kho cang.\nThawngpang diklo le tih a nungmi thil paohpaoh zapi theihin a lar hlan ah, Messenger in ralrinpeknak kan thanh hna lai i, cu ti cun a si khawh chung in zorter kan i zuam cuahmah. Election kongah thawngpang nan i thanh chin (share) khawh ko lai, asinain, caan caan khat chung i chatting in mesesage na kuat lai, mi belte cu rii kan in khiahpiak te lai. A tu bantuk biapi caan ah cun hi phung hi WhatsApp ah cun a takin kan hman cang i, thawngpang diklo pawl ramdang sin thanh chin kho lo dingin khampiaknak dingah cun hi kan i hmanmi lam hi a hmual a rak ngei ngai, ti hi kan fiang colh.\nVote petu pawl nawlngeihnak policy zong kan chap. Vote pek dingmi ni le caan dik lo in midang sinah thawngpang an thanhmi pawl zong kan hlonhpiak hna – cu bantuk thawngpang dihlo nih cun vote petu pawl an vote pek khawhnak caantha hi an sunghter khawhmi hna a si. Bianabiaah, election ni a dih hnu ni 3 hnu tiang zongah Mail in vote na kuat khawh ko rih, hei ti bantuk te hna khi a dik bak lo mi thawngpang a si. Mail in kuat cangmi lawng si lo in, a lut cangmi vote pawl lawnglawng hi election ni lawngah khin rel an si lai. “Driver license te he lawng tu kum cu vote na pek khawh, ti thawng ka theih” he ti bantukin vote pek nak kong i bia diklo thlahmi pawl kongah policy kan chap than rih. Zeicahtiah, vote pek khawhnak dingah a herhmi thil tuah na herh mi kongkau ah an in hlen te lai.\nCOVID-19 a um tung le vote pek zong tih a nung, tiin thihphaihnak bia an chimmi pawl doh dingin phung le phai kan ser. Vote peknak ah pumpak in na kal a si ah cun, COVID-19 nih an tlunh lai, tiin ca an tarmi pawl zong kan hlonhpiak hna lai. Cun hi bantuk catlang paoh cu ads chung zongah taar kan onh lai lo. Tutan election hi a hleice ngaimi a si caah hin, tluangtein vote peknak lam tampi a um ko, timi thawngpang dik mipi an theih hi a biapi hringhran. Cun, vote pek dingin mipi nih rights a ngeihmi hi COVID-19 i hman riangmang in thihphaih ding zong an si fawn lo.\nPulrai a tlun caah hin mi tam u hi cu Mail in vote pek kan hau te lai i, cun a cheukhat state pawl cu election hnu lawngah hin an vote an rel khawh te hnga i, cu ti ning hna a si sual ah cun, election zaan tiang hmanh ah khin final result kan thei kho te lo kho men, tiin mifimthiam pawl nih chimchungnak an tuah. Hi thil hi a cang kho mi a si caah a hlankan tein timhlamhnak kan ngeih a hau i, final results an rel tiang zongah chimceihmi le duhlonak biaka chim le ceih a tam ngai te lai, ti kan fian hi a baipi ngaingai. Cu bantuk caan cu a buaibai ngai mi caan a si te lai i, vote pek caan a dih hnu zarh tampi chung tiangin a herhmi bomhnak pek dingin timhlamhnak kan ngei.\nElection kong i official results thanhnak kongkau zeidah a cang kho, timi he pehtlaiin a hlankan in mipi sinah kan Voting Information Center ah thawngthanhnak kan tuah te lai. Election zaan ah result a va chuah sual khawh lo zongah, hihi phungninglo in tuahmi zeihmanh a um lo zia mipi nih an theihthiam khawhnak hnga kan bomh hna lai.\nElection results kongah zumhawk a tlakmi thawngpang pawl kan thanh khawh nakhnga, Reuters le National Election Pool pawl he rian kan tuanti. Hi kong hi kan Voting Information Center ah kan chiah lai i, fawitein bihzoh khawh an si lai. Results pawl thanh awk tha an si le cangka, a tuan khawh chung tuan in mipi sinah thawng kan thanh lai. A hleice in, zeibantuk candidate asiloah campaign hmanh nih result an tar hlan i buanco bangin tlang a au ah cun, official result a chuah rih tung lo, tiin an catarmi pawl kongah ralrin kan pek lai i, official results pawl lawng mipi sinah kan langter te lai.\nKan election a phichuak zeirello in vaivonh a timtu capaar, asiloah phungning tein vote peknak ah hin lih a tam kho men, tiin vote peknak phung kong ceihhmainak bia le hla paoh khamnak kan tuah lai. Hi khamnak nih hin phungning te i election tuahnak huham he pehtlaiin thawngpang dik pawl lawng a lanhter lai.\nMidang nih an ngiarmi minung hi mizei dah an si, tiin ngaitthlainak kan tuahchap lai i, cu ti cun, an cung i thatlonak le fahnak a chuahpi kho tu pawl khamtu dingah kan policy hi kan tuahtamh chinchin lai. Cu ti kan kilven dingmi hna lakah cun election officials pawl an i tel lai i, an cung i fahnak tuah asiloah cerhro phunphai in capar an tarmi paoh cu khamhpiak khawh kan i zuam lai. A bikin, vote an rel lio an vung vehvat lio caan ko ah hin a si khawh cungin kilven khawh kan i zuam lai.\nHriamtlai pawl (tapung) QAnon hei ti bantuk thatlonak chuahpi dingin a thlithupin mi taw a sawhtu phu pawl le election hnu tiang zong i buaibainak le thatlonak chuahpi dingin a cawlcangmi phu dang pawl doh ding zongin cawlcanghnak kan ngei. Hi bantuk groups kan delete (hlonh) mi hna hi a thong an si cang i, kan recommendation le search results chungah ai telmi pawl tiang zongin kan delete mi lakah an i tel ve. A ra laimi zarh zongah hin hi bantuk groups pawl doh dingin thazaang kan chuah ko rih lai.\nA ra laimi thla chungah hin election tuah lio cuahmah ah hin lungretheihnak tete a um lai, ti kan theih hi a biapi ngaingai. Poll kongah buainak tete an ngeih ah maw, asiloah vote pe kho lo dingin kham a si kongah maw, mipi nih harsatnak an tonmi chim an duh a si ah cun cu pawl cu kan onh ko hna lai, zeicahtiah cu bantuk i an harsatnak an langhter cu thawngpang diklo an karhter a si hrimhrim lo. Vote petu pawl an nawlngeihnak kongah le vote peknak kong i thawngpang diklo pawl kongkau he pehtlai in cuhlan kan i ngeihmi policy pinah a cunglei i ka langhter cangmi policy thar pawl hi faakpiin kan kalpi ko lai. Asinain, thlen a hau lem lo mi a fekmi phung kan i ngeih mi zong an um ko caah, a tu i kan i hmanmi kan policy le election result an phuan te tik ni le caan karlakah zei policy hmanh thlen kan i tim lem ti lo.\nHi vialte pinah hin, a liamcia kum 4 ah khan, buainak thar kan tong. Kan election hnawhpek dingin ramdang cozah le pumpaak minung pawl online in an cawlcang hna. Cu bantuk hnahnawhpeknak cu nihin tiangin a um ko rih. Tutan zarh chung hmanh ah hin, account 13 le Page 2 kan hlonhpiak cang hna. Hi hna pawl hi American pawl lamping ah hruai ai tim i, thenhmalnak tuah ai timtu an si. Kan security system tuahtamh dingin phaisa tampi kan hman cang i, cu bantuk i ramdang mi nih hnahnawh pek an kan timhmi pawl kham kho dingin vawlei cungah a thawngbikmi team le systems kan i ngeih cang. A liamcia kum linga chung i ningcanglo in a cawlcangmi vawlcung khuaza ram kipin networks 100 lenglo kan hlonhpiak cang hna. Democratic elections an tuah hlan tein kan tuah. Asinain, kan inn le lo chung lila in kan election a dikfelnak hnursuang ai timmi tampi an um ko rih.\nHi bantuk buainak dironh kho dingin le, zalongtein le ningcang tein kan election zong kalpi kho dingin kan democracy pi hi a thawng tawk ngai ko, tiah ka zumh — vote vialte baulo in rel dih dingin caan lak ngai a va hauh ko zongah khin. Cuhlan ah cun, vawlei pumpi nih pulrai a ton lio ngel cel ah hin election kan tuah ai tong bal hraw lo. Kan tuah khawhmi thil a si. Asinain, kan dihlakin thazang kan chuah cio cu a hau lai ta– political parties, candidates, election nawlngeitu, media le social networks, a donghnak ah vote a petu pawl – kanmah le kan tuanvo cio kan lim a herh. Kan democracy ningtein thil a kal khawh naknga le vote petu pakhat cio bau lo in a herh tikah voice ngeih khawh ve naknga, kan dihlak tein tuah hnga dingmi rian kan ngei cio hna.\nUS A Buai Tuk Cang Lai!!Mirang Pawl Nih Minak Pawl Nun A Herh Lo Tiah An Au Hnawh Ve Cang Hna + Video\nThawngttha: USA Nih Covid-19 Khamnak Sii An Ramchungah A Phawtzamh Cang Lai


𝐘𝐮𝐠𝐨𝐬𝐥𝐚𝐯𝐢𝐚 𝐛𝐚𝐧𝐠 𝐤𝐚𝐰𝐥𝐫𝐚𝐦 𝐡𝐢 𝐯𝐚𝐰𝐥𝐞𝐢𝐩𝐢 𝐦𝐚𝐩 𝐢𝐧 𝐭𝐡𝐥𝐚𝐮 𝐚𝐬𝐢 𝐥𝐚𝐢 𝐥𝐨 𝐭𝐢𝐚𝐡 𝐜𝐡𝐢𝐦 𝐧𝐠𝐚𝐦 𝐚𝐬𝐢 𝐡𝐧𝐠𝐚 𝐦𝐚𝐰? – The Cherry Par\nCorfu hnatlaknak nih miphun (Serbs, Croats le Slovenes) le biaknak (Orthodox, Roman Catholic le Muslim) karlak ah tluk rualnak (equal rights) kha fek tein a rak dirpi. Cuticun Yugoslavia ram cu 1990 tiang rumra ngei ngain in world map ah hmuh khaw a rak si. A bik in President Josip Tito chan (1953-1980) ah Yugoslavia ram hi sipuazi (economics), ramkhel (politics) le ralkap thazang (military power) ah vawleipi nih upat tihzah mi ram pakhat a rak si. Cold War chan US hruaimi phu (Western Bloc) le Russia hruaimi phu (Eastern Bloc) karlak thazang rak i zuam asi lio ah Yugoslavia ram nih India, Egypt, Indonesia, le Ghana tbk ram nganpi pawl hruai in Non-Aligned Movement timi US siseh Russia siseh komhhlei duh lonak movement a rak dirh ngam mi ram pakhat a si. Nain cutluk rumra a rak ngei ve mi Yugoslavia rampi cu 1990 in 2003 karlak ah Croatia, Slovenia, Serbia, Macedonia, Montenegro le Bosnia and Herzegovinia tiah ram 6 ah a tthen tthek i world map in thlua a hung si.\nBiaknak lei kan chim rih lai. Buhdish asi lomi biaknak paohpaoh cu kawlram mi sinak (second class citizen) a niam deuh ah chiah kan si. Nam neh kan si. Biaknak zalawnnak le tluk rualnak cu nihin tiang kawlram ah a um kho lo. Kawl miphun ruahnak ah Kawlram cu Buhdish ram asi tiah ruah zungzal asi. Khrifa le Muslim hna cu ramdangmi biaknak tiah zoh niam asi. Miphun rawitu ah zoh chih kan si. Hi kong cu tampi chim a hau lem lai lo. Biaknak kongah tluk rualnak a um lo zia ka ni fiang.\nHi vialte thil sining zoh tikah Kawlram map hi world map ah zungzal a hmun lai kan tin ngam hnga maw? A hmun ding ta kan saduhthah asi hnga maw? Yugoslavia bantuk in ram 8 ah i tthen usih law sungh zatlaknak a um hnga maw? Kawlram map nak in Chin ram map tu hi world map ah fiang deuh in cuang seh ti hna hi saduh thah ngam deuh asi lai lo maw? Chin mi kan duhnak nganbik (national interest) cu Chin ram le Chin miphun himnak le zalawnnak asi. Cu kan national interest ngahnak ding ahcun Kawlram Map ah kan ni lo zongah a pio hnga maw? Credit: Rual Lian Thang\n← CNF/A kong ah theih ding:\nRalkap pawl nih ka mawtaw a ka dirter →


DONALD TRUMP NIH NUFA HNA TUARNAK A THEIH CANG VIDEO HE – The Chinlung Post\nAugust 23, 2020 admin World News 0\nZaangfak taktak an si, Donald Trump a dirkamhtu nufa hna cu Democrats nu pahnih nih an tthuat hna. A fa hi kum 7 te lawng a upa rihmi asi. Hi thilhi nizan ti awk ah khan acang mi thil asi. Kum 7 asimi Riley le a nu nih hin sualnak zeihmanh an tuahmi a um lo. Trump dirkamhnak ca aa put i, a fapa nih hin MAGA lukhuh aa khuh caah asi.\nAn i putmi catar cu hramhram in an chuh pin ah an hrawh piak dih. Cun hngakchia kum 7 nih aa khuhmi aluchinh zong asian lo buin an chuh rih. Hngakchiapa le hringtu a nu nih nu pahnih hna cu an dawinak fiang tein video in hmuh khawh asi. Hngakchiapa te nih cun ttah buin alukhuh ahal tthan hna nain an pek duh lo.\nLampi ah a ummi hna nih hngakchiapa lukhuh cu chuhpiak or lakpiak an timh nain nu pahnih nih an dir awnh rih hna. Tulio ahcun mah video hi US ah biatak tein alaar mi a si cang. Nu pahnih Democrats hna cu fak ngaiin sual an phawt hna mipi nih. Hi thawngpang cu Donald Trump tiang nih a theih. Trump afapa nih atimi cu Trump nih hngakchiapa hi lukhuh thar a pek lai tiah a chim ve.\nCu nu pahnih hna zong mizeidah an si timi theih an si cang i, Olivia Winslow le Camryan Amy an si tiah an theih cang hna. Nu pahnih hna cu police nih an tleih cang hna i, case biapi ngaiin sual an phawt hna ti asi. Hi konghe pehtlaiin Donald Trump a dirkamh mi hna hi Democrats pawl hna nih fahnak an pek mi hna hi an tlawm ti lo.\nA nunnak aliammi zong tampi an um cang hna. Democrats hi thazaang hmangin dohkalhnak an tuah lengmang tawn. Hotel siseh motor tibantuk aphunphun an cawlcangh ning zoh an chia ngaingai. Trump ruangah nunnak aliammi hna le harsatnak phunphun atuarmi hna hi media ngan pawl hna nih an thuh nawh tawn ti asi. Cun Democrats pawl zohchia in an cawlcanghnak vialte zong hi an thuh nawh rih. Trump kongtu cu achiatnak lawngte in an tial tiah an chim.\nVideo hika hi hmat law video na zoh khawh lai\nCNLD VOTE PEK ATTHAT RIH LONAK ARUANG FIANG TEIN RAK REL HRIMHRIM UH


Yaw Kee nih mah bantuk in thil a tawn mi cu a poi bak ko; Chin mi kan nih ruat tthan a herh ngai – Thechinlungnews\nYaw Kee nih mah bantuk in thil a tawn mi cu a poi bak ko; Chin mi kan nih ruat tthan a herh ngai\nA dirhmun theih dih a si ang, natein Chin mi nih mah bantuk lungput kan ngeih mi cu a poi tak tak mi a si. A tu ni Yawkee Hrang ah funding caah ka share mi ruang ah a thin a hung mi a tam tuk nan um. “Zei ruang ah a mah min thang cu kan hlut lai” ti in comment ah tial a si.\nYawkee hi top 5 ah a tel khawh nak hi mindet khua mi vial te, mi si fak khua an si ko nain an si khawh tawk in vote caah bawmh nak an tuah piak. Top 5 ah a tel ve ko nain top 5 a tel mi chung ah hla sak ah auh a ngah lo bik le, mi nih neh sawh bik le Zei ah rel lo bik le, Phaisa lei zong ah si seh Zei hmanh a tlam tling lo bik a si. Tan Khun Kyaw, Mooler, Esther, Benjamin te hna cu an fan pawl nih sui he Phaisa he an thenh hna nain Yawkee cu a fan pawl kan tlam tlin lo tuk ruang ah Zei hmanh Kan tuah piak kho lo. Tan Khun Kyaw hi a fan pawl nih mawtaw pakhat cawk piak nak Ding si sin an nei ii a tu hi February thla chung ah an cawk piak cang lai, Phaisa an khawmh mi a za cang. A tu zong tan Khun Kyaw he inn hlan nak zong ah tan Khun Kyaw a admin pawl nih khua an khan dih mi a si. Mah tluk in bawmh awk a ngah lo bu te in Yawkee cu a ni kho rih, a fan pawl kha “Kei mah a ka khamh tu” a ti hna. Mah a zia za te ruang ah hin Yawkee hi Kei mah hrim nih ka zoh tlak tuk.\nA tu fund tuah mi hi, mindet a si ve mi a Facebook Billy Aung Thang le matu a si mi a Facebook Matunu Mc Mc, Yangon ah a um mi nih an thawk mi a si. Upa pawl nih funding caah Zei Kong hmanh an chim lo caah, an nih hngakchia deuh nih an thawk mi a si. Phaisa hi a fan pawl nih thawh khawh chung kan thawh lai ii a si khawh cun apartment pakhat si lo le mawtaw pakhat khat cawk piak ding tin an ti. Yawkee nih a fan pawl nih surprise laksawng pek nak kan nei ti mi hi a theih ko nain inn le mawtaw kong cu kan chim lo. A nih cu mi hmai a zoh tuk mi a si caah a duh lai lo ti Kan ruah caah.\nKawlram lei a um mi funding hi cu an mah nih an tleih. An pahnih in hin Yawkee Myanmar idol a zuam kaa te in ticket zong si seh fan meeting a tuah mi an si. Facebook group chat ah mah Kong an ceih ka hmuh tik ah, Kei mah Paris SangBawi nih ram dang a um mi a fan pawl funding pek an duh ve sual ah ka ti in mah GoFundMe hi ka tuah mi a si.\nA tu Billy Aung Thang le Matunu Mc Mc zong hi kawlram ah siang inn kai lio mi an si ve ko nain Yawkee an dawt tuk lung ruang ah caan mah ban tuk hi an pek piak. Yawkee hi mindet, chin mi a si ve ii mindet lei cu a har sa mi khua an si. A nih hi Khrihfa a si ve. Top 4 a tlak hlan ah Kei mah a ka chimh mi cu, “Ka far nu, Ka tlak zong tlak lo zong ah ka nuam peng ko lai ee Zei ca ti ah cun Pathian khua khan nak a si ko, a tu top 5 tiang hmanh ka kai mi hi Pathian thlawchuah a si” a ka ti. Mah a chim ah hin ka ngeih a chia tuk. Mi nih caa tha lo an kuat “na mui a dawh lo he, na niam he” an ti nain a ni peng, a nuam peng. Kei mah hmanh mi nih a tlawn pal a kan ti ah ka thin a hung. Yawkee nun zia za hi a tam pi cawn ding a si. A tu zong hi mindet lei nih cun an tuah piak khawh mi cu a tam pi cu a um lem lo. Fund ah a tel kho mi nan um cun zaangfah tein rak kan tel piak ve uh. Nan ii tel khawh lo cun, zaangfah nak tein comment ah caa tha lo kan tial piak hlah uh.\nKei mah ka min cu, Paris Sangbawi. Indiana, USA ah a um mi ka si. Ka nu cu Thau mi, ka pa cu falam mi a si. Siang inn a kai lio mi ka si rih ko nain Yawkee caah a tha bik in zuam nak ka nei. Ka lawm. Paris SangBawi\nBe the first to comment on "Yaw Kee nih mah bantuk in thil a tawn mi cu a poi bak ko; Chin mi kan nih ruat tthan a herh ngai"


President Win Myint Upatnak Mipi caah thih a tihlomi hruaitu tha paraltha a si – Hakha Cherry\nPresident Win Myint Upatnak Mipi caah thih a tihlomi hruaitu tha paraltha a si\nKawlram President Win Myint cu ralkap nih nizan zingka 4:30am tluk 1 February 2021ni ah an tlaih i ralkap nih Win Myint cu President ka sinak rian in kaa ding cang timi minthut law tiah an fial chih nain, Win Myint nih a lehmi hna bia cu; “Nan duh ahcun ka that uh min ka thu kho lo a ti hna”.\nMipi caah thih a tihlomi hruaitu tha paraltha a si.President Win Myint hi parliament house speaker rian a rak tuan lio ah kawlram chungah nawlngeihnak a sangbikmi rian cu state councillor rian a si i mah rian cu, Daw Aung San Suu Kyi pekdingah ralkap nih an duh na loin, raltha ngai in a pah chih i State Councillor rian cu Daw Aung San Suu Kyi nih tuanding ah bia a fehtertu paraltha a si.Credit– Pa Hen Thang\nAdang relthan:Ralkap Nih Uknak A Lak, Zeidah Kan Tuah Lai?A tanglei ca hi Kawlca in an tial mi a si i, original catialtu ka hmuh lo ca ah a min ka langhter lailo. Cun, keimah nih ka hun chap pah ko lai.\nZeidah A Cang Cang?Ralkap nih uknak a lak mi cu a hlawh a tling cang. An thluak cu rul bang cun zir kaw systematically tein an rak tuah mi a si. Ralkap pawl leng an rak chuahter hna lonak hi nihnih bak te a si an ti. Rampi TV Station, Hluttaw le Naypyidaw kan ti mi pawl hmunpi paohpaoh kha a lai ni te ah security reng taktak in an luh hnawh. Uknak a lak lai zaan ah ramdang taanzung pawl kha i thlak lo ding ah nawl a chuah. Nizaan ahkhan sandahpiah hlawhfa pawl an thlah hna.\nZeidah a cang than lai?88 buainak lio bantuk kha si ko. Uknak ai reng chinchin kho. A tu lio hi U Myint Swe khi zapi hmuh ah an toh sawhsawh mi a si. General MAH nih a duh ning tein rian a tuan cuahmah ko cang hih. Kumkhat hnu kumkhat in ai chap lai. 88 lio zong ah thimnak hlan caan tawite a ti le kum 27 a rau.\nRamdang Cozah pawl in zeidah a cang lai?An thli lawngte a si ko rih. Zei taktak hmanh an tuah kho lai lo. Zeiruang ah? Tuluk nih hin ralkap cozah kai a duh. A ruang cu Tuluk ca ah kawlram hi an kutka taktak a si. Kyauk Phyu rilikam khi an mit nih a hlan tuk. Malekka rili hrialnak ding ca ah Tuluk pawl an kua hi Kyaukphyu rilikam lawng dinhnak lawnglawng a si.\nDaw Suu Teh Zeidah A Tuah Khawh?Daw Suu nih a chim peng mi cu “ka thazaang cu mipi nan si” ti a si. Mipi thazaang bak ai rinh mi a si. Kamkhat lei ah mipi tuar a duh fawn lai lo. Cu ruang ah ralkap he i rempaw ding in caan tampi ai zuam. Asinain, ri cu a ngei hme teh. Misual pawl i an zia cu a donghnak ah cun hi hmun (uknak lak thiamthiam) kha kan phan than ko. Hi lio caan ah pathian bang thawnnak a ngei ve lo mi Daw Suu nih zeihmanh a tuah kho lo.\nRalkap Dirhmun Teh A Fek Cang Maw?A fek lo. Tutan uknak alak hi amah ca lawng bak a si. A pennak a hmunh khawhnak ding ca ah mitchinh kam seh in a tuah mi a si. U Ne Win, Saw Maung te chan he cun ralkap pi thinlung, an lungrualnak ti mi kha a dikcak ti lo. Kam khat lei ah Tuluk nih Shan ram canceo tiang a lak cang, Rakhine ram ah ai zuat mi AA le an um fawn. A tulio ah COVID siseh, a doh ngam taktak lo mi tlangcung hriamtlai, Rohingya, ICJ, ICC kongkau ahhin Tuluk lawnglawng hi ai bochan ngam mi a si. Cucu mipi le ralkap cheukhat zong nih an duh lo mi a si. A tulio general MAH dirhmun hi a kiak dengmang mi thutdan cung ah thih le nunri in a thu mi a si. Thli voikhat a hran ahcun a choi colh ding.\nMipi Teh Zeidah Kan Tuah Khawh?Hngah sawhsawh mi tlanhtu pakhat khat (Daw Suu, NLD, Ramdang cozah) pawl nih zei an tuah lo ahcun zeihmanh a chuak lailo. Zeihmanh tuah lo ahcun zeihmanh a chuak fawn lo.\nLamcung ah kan chuak lai maw? a har tak mi biahalnak asi. Zu nih Chizawh korong awih meeting an tuah ti kha a si ko. Buainak achuah ahcun hi cozah hi a tla lai a timi a fiang ngai fawn. Asinain, mipi tamtuk thih ding le a fawi fawn lo. Buainak a chuah ahcun nihlawh pek in ralkap fial mi banpawr puansen ttem hmang pawl he i tongh hmasa a hau lai.\nZeidah A Phi Cu A Si Kun Ne? Kan mit in fiang tein hmuh khawh ding ah lam pakhat a um. Cucu Daw Suu nih a chim theo mi— thil dik lo le hramhram thil paoh doh ko uu ti kha asi.\nNOTE: Hi ca hi laiholh in ai tlak ningin ka leh mi a si. Ka hlawt mi tete a um pah. Kai ranh pah ca ah cafang ka palh kho men. Hawi nih thei hna seh tiah SHARE rak ka bawm ve.By-Salai Tial Hram Ling\nHakha inn kangh ningcang a fiang cang. Hakha ah Pu Hrang Cung le Pu No Hnin inn a kaang, minung 6 an thi.


Na Fanu/Fapa Nadawt Ko Ah Cun Rak Tuah Ve Hrim, A Caah Thatnak Le Damnak A Si\nMithmaan le hngakchia\nRamdang in a rak pemmi (first generation) i an fale hi an mit a tha lo an tam ngai, mithmaan benh an tam khun ti asi. A rak pemmi an nu le pa pawl nakin an fale pawl hi mithmaan benh an tam deuh ti asi. Cu chungah Chin miphun zong kan ital dawh ngai in a um.\nKum no tete, hngakchia tete mithmaan a benhmi an tam ngai cang hna. A ruang a phunphun ruangah asi ko lai. Cheukhat cu ngandamnak a that lo caah mit lei dam lonak tiang a chuahpi ruangah mithmaan benh a haumi zong an um ko lai.\nNain tam-u hngakchia pawl mithmaan benh an hau tawnnak cu phone , tv tbk … zoh tuk deuh ruangah asi bik men lai. Phone zoh caan, TV zoh caan pawl hi a tlawm khawh chung tlawm in zoh ternak thawngin fale mit thatnak caah bawm cio hna usih.\nCun innleng (outdoor) ah nikhat ah nazi 2 hrawng chuahpinak thawngin mit thazang a thawng ter deuh tiin mit lei thiamsang hna nih an ti. Cucaah asi khawh chungin fale te innleng/a leng ah chuahpi, caan hman pi nakin an mit thatnak caah bawm cio hna usih.


Tuluk Ram Chungah Covid-19 Zawtnak Thar An Hmuh Chap Caah Chin Mipi Zong Kan Iralrin Ngaingai A Herh Tuk – Lai Lungrawn Post\nAugust 3, 2020 admin World News\nTuluk ramchung ah Covid-19 zawtnak cu a thar in a karh than cang, tiah thawngpang theih a si. August 1, 2020 ni tiang ah Tuluk ram chungah Coronavirus a thar in zawtnak a ngeimi pawl minung 49 tiang an phan than cang, tiah theih a si. Tuni tein zawtnak a karh chinchin ahcun tihnung dirhmun a sinak kong cu ngamdamnak lei nih Sunday ni ah an chim. Atu zawtnak thar an hmuhmi hna hi nitlak lei ah a ummi shannghai ramkulh chungah hin minung 30, nichuah lei ah a ummi ramkulh pakhat ah minung 3 le a dang minung 16 hi ramleng lei in a rak tlunmi pawl an si tiah National Health Commission pawl nih an chimhnak thawngin thawng theih a si.\nZawtnak hmuh khawh lomi a lang lomi minung 20 an si i, ahmasa ahcun minung 23 an si, a tum deuh cang, tiin theih a si. Saturday ni tiang ah Tuluk ram pumpi chung Coronavirus in a zawtmi minung 84385 an si tiah ngandamnak lei zung nih thawngthanhnak an tuahning in kan theih. Cun, Tuluk ram pumpi chung coronavirus in a thimi minung hi 4634 an phan cang, tiah theih a si. Ref: Mizzima\nNote: Kawlram le Tuluk cu ramri a tlaimi kan si caah Kawlram a ummi kan laimi zong nih biatak tein kan runven le kan i ralrin ngaingai a herh rih tinak a si. Chinmi cheukhat zong thil lak duh ruangah Tuluk ramchung luh rih lo le Mandalay hrawngah lak chung dingah mipi kan himnak le kan miphun dawtnak he kan cawlcangh a herh ngaingai te lai.


Dr. Ngun Cun Lian cu a hlan ah bia a rak chim mi hmang bak in amah tu a mualpo cang ko – Thechinlungnews\nDr. Ngun Cun Lian cu a hlan ah bia a rak chim mi hmang bak in amah tu a mualpo cang ko\nRalkap maw ruahnak cu Na pek hna lai. Fimkhur ngai in An tha Na phelh khawh tung lo ahcun Na lo lan ko lai ka ttapa.\nKawlram Na tlunka hrawngah ka mang ca kan kuat mi kha rak philh te hlah mu. Bawipa nih Ralkap tha phelhnak ah in hmang hram seh.\nDelhi kan rak um lio hna le CNF a hartuk lio can i ruahnak thatha le emotional thazaang thatha Na rak ka pek tawn kha ka ruah ah ka mithli a luang. Na lung a cang hrat. Na zuam hrat i kan phak khawhnak le thlauh khawh nakah na um tilo.\nIndia tein Na rial chihmi fim cawnnak in Burma luzik ah na thu kho i Kawl tung Na sut bak nain Na chim tawnmi UN ah na thut i Burma Ram ralkap an ril zong Na chuah dih hna ding kha zoh ding in ka cuan ka hngak zungzal tawn nain mu. Credit: Sui Chin\nRelchih Dingmi:- Vawlei pi nih an kan dirpi. February thla ni khat ni thok in Democracy, human rights le zalon nak caah nichiar inlo rian kal tak in le tthihpheih nak a phun phun lak ah CDM atuah mi,\nle Kawl ralkap a doh mi hna cawlcangh nak, hmanthlak le thil sining cu UN lei ah siseh, vawlei cung cozah le agency minthang hna sin ah siseh ni chiar in CHRO nih a thanh lengmang.\nVawlei cung minthang bik thawngzamh tu CNN tiang in Chin State khuakip i democracy, human rights le zalon nak caah nan cawlcangh nak thil si ning le hmanthlak cu an kan hal caah CHRO nih kan thanh peng hna.\nNan hmanthlak, nan cawlcangh nak, vialte a phan dih. A ho dah an tlaih, a ho dah ralkap lei ah a ttang, aho dah mipi lei ah attang, aho dah an tlaih, timi vialte record kan tuah dih.\nMah hi zapi sin thanh awk a tha mi vial Chinland Guardian nih record a tuah mi asi. Mah hi link hi click law Chinram ah zeidah a cang timi tawifiang te in a lang lai. Credit: Salai Bawi Lian Mang\nBe the first to comment on "Dr. Ngun Cun Lian cu a hlan ah bia a rak chim mi hmang bak in amah tu a mualpo cang ko"


A poi tak tak, Trump covid a ngei ruangh China Media pawl nih an ti ning cu a fak tak tak\nMah bantuk in coronavirus ruangah vawlei ramkip an buai i, mi tampi an thi lio ah China nih tuah tiang zeihman ngaithiam halnak a chim duh lo. Trump Economy a that lio ah China Virus nih a hrawh piak dih caah Trump a lungfak ngai i, Coronavirus cu China Virus tiah tu tiang a chim peng\nMah Chin Page ah nifatin US thawngpang 4/5 ka ttial peng caah, US thawngpang a thei duh mi le rel duh mi nih mah Chin Journal hi like/follow vun tuah law, nifatin US thawngpang 4/5 na rel khawh peng lai tinak a si\nPresident Trump le US first Lady Covid positive mi nih vawlei a hninh tak tak ko. Trump nih Positive ka si tiah Twitter hmang ah theiternak a tuah hnuah US lawng si lo, vawlei cung stock exchange cu a thum dih. US Power le President power a ngan ning cu fiangtein a lang thluamah ko\nPresident Trump hi mi tampi nih dam zawk zawk seh tiah an duh lio ah le vawlei cung hruaitu tampi nih a dam khawhnak ding caah thla kan nih cam piak tiah an chim lio ah, China CN nih Trump cu ceilak in a vun phomh tthan ho\nPresident Trump hi a positive ti thei a si hnu suimilam 24 a si hlan ah Walter Reed hospital lei ah an kal pi cawlh i.\nChina Mouth Piece, Hu Xijin, the editor-in-chief of the Global Times, nih Trump cu zaangafahnak cu chim lo, “President Trump le First Lady nih cun Covid Gamble lentecelh an tuah man an hmuh cang tiah a vun ttial\nPresident Trump nih Covid a thawknak cu Tuesday zan Debate tiang, China virus, China ruang a si tiah a chim peng. A chim mi hi thil dik cu si ko, China in a thawk mi a si caah China virus a si ko,\nChina nih a thawk kahtein thatein vawlei cung ramkip ah thawngthanhnak tuah seh, mah bantuk in valawi cung ramkip nih buainak le harnak an tawn lai lo. Credit- RTK\nSource ka lak mi, a hman lo mi a um ti nan theih ah cun zeitik caan poah ka theihterh kho ulaw, cun keimah ca zong ah ralrinnak a ka pektuk a si hlei ah ka source kha thatein ka zoh nak ding a si lai caah le thawngpang a hman mi le dik mi lawng ka thla peng khawhnak ding caah tiin zaangfah kan nih hal hna-Chin Page Editor\nBe the first to comment on "A poi tak tak, Trump covid a ngei ruangh China Media pawl nih an ti ning cu a fak tak tak"


NLD Party Le Pohmah 261 Remhnak Tlangcung Miphun Thinlung Laimu – Chin World News Evening\nNLD PARTY le POHMAH 261 REMHNAK Tlangcung miphun thinlung laimu. Tlangmi nih mah ten khuakhannak nawl (self-determination) kan ti tawnmi cu pohmah §188 nih upadi sernak nawl (State Legislative List) a pekmi “Schedule Two” le pohmah 254 nih ngunkhuai kholhnak nawl (Taxes Collected by Regions or States) a pekmi “Schedule Five” phun he hin thukpiin aa pehtlai.\nTlangmi nih mah tein itawlrelnak le uknak nawl (self-rule) kan ti tawnmi cu pohmah §261 zon i vuncichoh thimnak nawl phun he hin thukpiin aa pehtlai. Vuncichok mah ten thimnak nawl ngeih cu mah tein Acozah sernak nawl le uknak nawl neih kha a si caah “self-rule” ngeih zong a hun si. Cucu tlangcung miphun i kan thinlung laimu zonah a ummi kha an hun si tawn. Thisen thlet in kan khel tawnmi kan hmuitinh zong kha an si tawn i kan caah a biapi ngaingai.\nNLD nih 261 remh hi a rak dirpi tawn. USDP Acozah chanah NLD nih 2008 Uknak Phunghram chungah remh an duhmi tete cathluan saupi (NLD’s Analysis and Recommendations for 2008 Constitution) an rak pek bal i pohmah §261 hi remh in President nawl sitiloin ramkulh nih anmah tein vuncichoh thimnak nawl nei cang hna seh, tiah an rak chuahpi.\nCu hnuah July 2015 ah U Shwe Maan phu USDP nih 2008 Uknak Phunghram remhnak (Bill) kha Pyidaungsu Hluttaw ah an rak chuahpi lioah NLD cu MP 44 hrawng a rak ngei. Ramkulh nih mah tein vuncichoh thimnak nawl pohma §261 cu Pyidaungsu Hluttawh ah thimfung an hun thlak tikah MP 66% nih remh duh leiin mee an thlak. MP Daw Aung San Suu Kyi pumpak le NLD MP dihlak zong nih remh duh leiin an rak thlak ve (a tang ka thil chihmi hi a si). Nain ralkap MP le USDP MP cheukhat nih remh an rak duh lo caah 75% naktam a rak tling kho lo i pohmah §261 cu remh kho loin a rak sung.\nNLD zong nih hlan lio cun pohmah 261 cu remh dingin a rak dirpi tawnmi kha a rak si. Cozah a tlaih hnuin NLD nih §261 remh a duh ti lo. 2015 thimnak ah Arakan State Hluttaw ah ANP (Arakan National Party) nih a tei nain NLD nih central Acozah a hun tlaih i ANP cu Arakan Acozah sernak nawl a pe duh ti lo. Naypyidaw leiin NLD nih a duhmi vuncichoh a hun chiah. §261 remh a duhnak lungput kha a let ṭhan.\nUSDP le Ralkap palai hna nih 261 remh dingin Pyidaungsu Hluttaw ah an chuahpimi cu NLD nih a hlonh piak hna. 2008 Phunghram Remhnak Zohfeltu 45 committee ah tlangcung party dihlak nawn nih 261 remh dingin an chuahpimi cu NLD nih a hnonpiak dih hna. Tulio Pyidaungsu Hluttaw ah 2nd Amendment Bill of 2008 Constitution cu NLD hruainak in an chuahpimi ah §261 remhnak kong cu NLD nih a telh duh ti lo\nRalkap nih 261 remh an hung duh ṭhan. USDP cu hlan deuhin §261 remh an rak duh cang caah tutan ah remh an duh hi thil thar khi asi ti lo nain ziah ralkap nih §261 remh an rak duh tawn lomi kha tutan ah an duh ṭhan timi hi ruah awk a um tawn. Hihi a ruang a um caah asi. Pohmah §261 ruangah ANP kha Arakan ah Acozah sernak nawl an hmuh lo hnuah:-\nNLD vuncichok hruaimi Arakan Acozah le ANP speaker hruaimi Arakan Hluttaw rian an ṭuanti kho ti lo. NLD vuncichok hruaimi Shan Acozah le USDP speaker hruaimi Shan Hluttaw kar rian an ṭuanti kho ti lo. Harnak le hnahnawhnak tam ngai kha kum 5 chungah a chuak. Ram ṭhanchonak caah donkhantu ngai asi kha an mit bak nih a hmuh. A ralaimi ah ANP bang ramkulh cio-ah tlangmi party nih teinak an hmuh cio i anmah nih Hluttaw an uk nain Naypyidaw leiin Acozah kan chuh peng hna ahcun buainak le hnahnawhnak a tam chin lai ti kha an phang\n“Arakan Hluttaw ah kan tei komi hmanh Acozah kan ser khawh locun ramkhel lampi chungin tuah khawhmi lampi cu a pit cang” tiah hnabeidonghnak nih “hriamnam putin mah tein uknaknawl khel lawng hi a tang ko cang” tiah Arakan Army thapek duhnak le Arakan phunṭanhnak thinlung kha Arakan miphun thinlung ah tivipi lianh bangin a vun lianhter tuk colhmi kha ralkap nih fiang tein an mit in an hun hmuh. Arakan kutin an nunnak tampi zong kha a liam. Tlangcung hmun dang zongah mah bantuk lungfahnak le thinlinhnak hi a tlung ve te kho, timi an lung a hun pem\nArakan ah ANP Acozah sernak nawl pek lo ruangah Tlangcung miphun dang he zong zumhlonak a rawk chin lengmang i daihnak le remnak a hnursuan phahmi zong kha an hun hmuh. Federal phung umtu zong an hun pemh deuh ve lengmang tikah “cunglei in hi zon kan kham hna hi cu kan luan deuh ko” ti zong khi hun hngal pah dawh in an hun lang\nCu ruangah hmasa cun ralkap nih §261 kan remh cun ramtang hriamtlaibu nih vuncichok cu duhpoh in an mongh lai caah remh kan duh lo an rak ti tawnmi kha “India bangin Naypyidaw leiin Governor kan hun chiah lai i nan mah te in CM cu nan i thim ve lai” tiah Kawl ral bawizik nih a hun chim ṭhan. §261 remh ding zong cu an lung aa hun thleng ṭhan i anmah bak nih Pyidaungsu Hluttaw ah biasu an hun chuahpi. Ramkhel thil a cangmi tete nih a hnuh chih hna caah khan a hun si.\nNLD nih §261 remh dingin a dirpi hi a herh.Micheu nih “pohmah §261 remh ahcun ralkap le USDP nih ramkulh ah Acozah an ser lai caah NLD nih remh a duh lomi hi a dik ko” tiah an ti. Hihi a pial sual deuhmi ruahnak a hun si in a lang.\nDemocracy phung a dirpimi nih cun thimnak a teitu nih Acozah sernak nawl zalong tein an ngei timi (principles of democracy) kha a hmasabik ah a pom khawh a herh. Tlangcung miphun party an si zongah USDP an si zongah mizapi nih an duh hna i an thim hna ahcun zalong tein Acozah sernak nawl an ngei ve, timi democracy phung kha lungthin tak tein a upat i a cohlan khawh khi a herh.\nRalkap cu 25% lawng Hluttaw ah thazaang an ngei. Amah lawng in Acozah a ser khomi an si lo. Mipi kut chungah 75% a um. A let tampi in a tam deuh. Mipi cungah zumh ngamnak chiah ngam kha a herh. “Anmah kuangah mee kan sanh ahcun ralkap he Acozah an serti sual lai” timi mipi nih an theih phot ko ahcun mipi hi kan hrut hna lo––zumh ngam kha a hau.\n261 remh cu Federal phung le Self-determination (tlangcung miphun i an thinlung laimu) upat le dirpi asi. Federal phung a aupimi taktak an si ahcun a hmasabik cemah §261 hi remh a duh awk kha a hun si. Tlangcung miphun hna he idawt le an zumhnak co a duh i rualremnak le daihnak serpi a duh tak hna ahcun tuahserhnak in an cungah a langhter bangmi a um hrim kha a hau i, khua kaupi a ruah khawh kha a herh\nA dikmi dirhmun ah fek tein dir ngam hi a herh. Pohmah 261 remh kongkau tel loin 2008 Phunghram remhnak kong ceihhmai khuakhannak hi cu tlangcung miphun caah cun sullam a ngei lomi le thawtnak aa tel lomi a hun si. Ngalhriang cu Zatlir nih thaiphiar in a kahmi lu kan tlunpi zongah Zahuat nih thalpak in a hrilhmi lu kan tlunpi zongah aa khat ko. Pohma §261 cu NCA lampi (political means) in kan hei remh te zongah Hluttaw innchung (legal means) in kan hun remh khawh zongah Tlangmi caah aa khat ko. Tlangcung hriamtlaibu zong nih tlangcungmi party vialte he dirti in ralkap nih remh an duh lio caan te-ah pohmah §261 remhnak kong hi fak deuhin kan neihmi lampi hmangin kan nor ve hna hi a herh tuk lio caan a hun si. Cucu a dikmi dirhmun kha a si.\nNLD nih §261 kongah Acozah a tlaih hnuin a dirhmun aa let ṭhanmi hi cu Naypyidaw leiah Acozah a tlaih hnuin an lung a hung pem chom i, tlangcung miphun uk peng khawhnak caah khua an khanmi kha a hun si i, fakbik in tlangcung miphun thinlung a laimu an hun khondennak le democracy phung an buarnak zon a hun si caah fimkhur tein komh thiam kha an hun hau ngai lai. Tawnggyi conference lioah tlangcungmi party hruaitu vialte nih U Nu Acozah cu Federal phung an rak nor lioah Chin vunci nih “1947 phunghram remh cu Tlangcungmi caah a ṭha lo” tiah U Nu Acozah lei tu-ah a rak dir bal. Cu nih tuanbia ah a min a dawhter kho theo lo. U Nu huham lonh ngam loin dir a herh lio caanah a dikmi dirhmun ah a rak dir kho lo.\nPohmah §261 remh duhnak tlangcungmi party vialte nih lungrual tein an dirpi dih lio caanah tlangmi si ko na rawraw in “ramkulh nih mah tein vuncichok i thimnak nawl §261 neih hi cu a ṭha lo” timi ruahnak cu thudoh-bama (their bama) hna lungput luanning in a pial sual deuhmi asi in a hun lang. Pohma §261 remh an duh lomi cu ralkap nih tlangram ah Acozah an ser sual lai timi an phanmi khi a bikin silem loin tlangcungmi party nih an ramah Acozah an ser sual lai timi lam an hun kham duhmi le an hun phih duhmi tu khi a hun si deuh. Kum 70 chung a min phunphun in Kawlmi uknak tangah kan um cang hnu zongah khuang an tumnak zonah zonh awk maw, zonh lo awk, ti zong thleidang thiam theo loin tlangcungmi lakah a lam duhmi kan um zungzal hi tuanbia ah a poi ngai tawn. Chin miphun nih cun a dikmi le a fekmi dirhmun ah kan dir zungzal awk kha a si lai. Salai VLT/ 26.03.2020


Donald Trump le Joe Biden Karlak Horkuang A Tthuk Tuk Cang – Thechinlungnews\nDonald Trump le Joe Biden Karlak Horkuang A Tthuk Tuk Cang\nPosted By: hrangliankap December 5, 2020\n2020 US election cu a buai tak tak, tu tiang zeihmanh thawngfiang theih ding a um lo, a buai chin lengmang cang ko, mah bantuk in thil a si cang caah ralkap a rak tuan cang mi, hruaitu pawl zong daihtein um an i tim ti lo, an holh thluah mah ve cang, suum an itim ti lo.\nThe Trump administration pawl nih legal battle hmun dang dang ah Court ah an chuahpi mi cu cohlang piak duh lo in, hlonh piak an si lengmang. Mi tampi nih soisel le thangchiat an si cang. Thil sining dothlatnak tuah hmasa loin mah bantuk hlawnh piak lengmang cu tiah an lungtlin lonak heh tiah an vun chim thluahmah cang\nTrump former national security advisor Micheal Flynn Thanksgiving ah Trump nih a ngaithiam/pardon mi nih Trump cu Martial Law hmang cang ding in a ti cang. (mah kong hi Chinpage ah fiangtein ka vun tial cang kha) A chim ning ah cun\n“Trump to ‘immediately declare a limited form of Martial Law’.Wants to ‘suspend the Constitution and civilian control of these federal elections. ‘We the People Convention’ calling for martial law” tiin\nMah bantuk in boruak a um lio ah, President Trump’s nominee for a top Pentagon position nih Martial Law kong a vun chim ve cang, Twitter ah a vun tweet ve cang i, A tial ning ah cun\n“Trump won & Biden & his Comrades will now attempt a coup. Martial law is not a bad idea’s. tiin. Trump nih Martial Law hmang a tim a cun, thil thalo tuk mi zong a si lo tiin a chim\nPresident Trump nih Electoral College certifies results lawng cohlan a tim, Senior military brass tampi cu politic ah an i hmang duh lo. American election phising nak ding caah Martial law etc maw a tha bik lai zeidah ti hi mi tampi lungput ah biahalnak an ngeih lio mi a si cang.\nMartial law hi President Trump nih a hmang tak tak ah cun, hmai lei US ram dirhmun hi zeidah a lawh lai ti hi vawlei cung ramkip nih an zoh cuahmah lio a si. Source-RTK\nNote: Lih le hrokhrawl thawngpang tial ka tim lo. Thawngpang ka rel mi le mi dang nih an ttial mi credit ka pek mi hna hi source a hmaan mi a si maw ti ka zoh hnuah mah hi cu a hmaan mi a si lai tiah ka ti mi hna hi ka miphun a si mi “Chinmi” caah ka ttial tawn i ka credit tawn. Natein vawlei cung cu tlamtlinglonak ram a si caah ralrin tein ka ttial zong ah Source ka lak mi ah a hmaan lo mi a um kho mi a si.\nSource ka lak mi, a hmaan lo mi a um ti nan theih ah cun zeitik caan poah ka theihterh kho ulaw, cun keimah ca zong ah ralrinnak a ka petu a si hlei ah ka source kha thatein ka zoh nak ding a si lai caah le thawngpang a hmaan mi le dik mi lawng ka thlah peng khawhnak ding caah tiin zaangfah kan nawl hna.\nBe the first to comment on "Donald Trump le Joe Biden Karlak Horkuang A Tthuk Tuk Cang"


Jesuh Jerusalem Sunparnak he a luhnak (Mark 11:1-10)\nJesuh Jerusalem a luhnak kong hi kan zoh ahcun, Jesuh nih Amah tein Bawi a sinak, Messiah a sinak le profet a sinak hna a langhternak a si. Cu caah a lut tikah sunparnak he a lut. Hihi kan zoh tikah a kan hmuhsakmi le a kan cawn piakmi thil hna tlawmpal langhter kaa zuam lai. Jesuh Jerusalem a luhnak hi gospel pali ning in an ttial cio hna i Mark ttialmi hi ka langhter lai.\nMark 11:1-10 ( A tawinak in): 1Jerusalem ah a kal i Bethanikhua kha an phan dengmang cang, cu tikah Jesuh nih a zultu pahnih kha a thlah hna i, 2"nan hmai khua ah khin va kal u law nan va luh ka te ah khin ahohmanh nih an i cit bal lomi laa fate, hri in aa hreng ko mi kha nan va hmuh lai. Va phoih u law hika ahhin ratpi u. 3Cun minih, ' zeicahdah mah khakha nan tuah?' tiah an in hal hna ahcun, 'kan Bawipa nih a herh i kan rak in pek than hna zau lai, ' tiah nan ti hna lai," a ti hna. 4Cucaah cun rak kal i inn pakhat innka ah la fate pakhat a rak i hreng ko kha an va hmuh taktak......... 7Laa cu Jesuh sin ah khan an ratpi hna i an puan kha a keng ah an danh hna i Jesuh cu aa cit. 8Mi tampi nih an puan kha lamah an phah, cun a cheu nih lo lak i thing nge kha an va samh hna i lam ah cun an phah hna. 9Mi tampi nih an au i, " Pathian cu thangthat ko, Bawipa min in a rami cu Pathian nih thluachuah pe ko seh. 10Kan pu David pennak a rading cu Pathian nih thluachuah pe ko seh, Pathian cu thang that ko u, " an ti.\nBalbal nih chimmi zohtthannak\nVs.1-5 Ahhin Jesuh nih zultu Pahnih a thlahnak kan hmuh. Tyndale Commentary nih a timi cu, 'zultu pahnih thlah a sinak cu, zumhnak ca i hmai a kal chungtu an si; a thei lomi hna sinah i an bawipa i bochannak le nawlngaihnak in an kal langhternak, thil pakhat a ummi cu zumhnak thawng in zumhnak (through faith for faith. Rom. 1:17) caah thlah an si' , a ti. Pathian nih zumtu hmuhnak ding zumtu a kan herh.\nVs.7-8 Chung ah laa a keng puan danh a si nak le lam ah puan le thing nge an phahnak cu Jesuh Siangpahrang buntuk in an cohlannak a si. Cu siangpahrang cu David chung in a ra ding ti an awrhmi a si. Jesuh nih sunparnak an pek kha a thlauh hna lo. Cun Bethani khuami nu nih zihmui a toih lio zong kha micheu nih a toihtu nu kha an mawtchiat ko hna nain Jesuh nih mawtchiat hlah u, kei cu nan sinah ka um zungzal ttung lai lo, a ti hna(Mk.14:3-7).\nVs.9-10. Mipi nih Jesuh kha an thangthat i " Hosana" tiah an au. " Bawipa min in a rami cu Pathian nih thluachuah pe ko seh" an ti lio ah annih chung i aa telmi Farasimi hna nih khan Jesuh cu an thawh i, Saya,na zultu pawl hi daihter hna, an ti tikah Jesuh nih a lehmi hna cu hi mihna hi ka daihter hna ahcun lung hrimhrim hi an au lai, a ti hna(Lk.19:39). Hihi kan zoh tikah Jesuh zongnih surparnak le thangtthatnak an pek kha a lawmh ko hna ti cu a fiang. Cu caah ah a kan khamhtu thangtthat hi zumhtu hna i kan rian pakhat ah ruah hrim hrim ding a si.\nLaafate or Laa le la fate(Mk.11:2 le Mt.21:7) : Matt. nih cun laa le a fate a ti, laapi he, laafa he Jesuh cit dawh in a chim(Mt.21:7). Hmundang ahcun la fate lawng an langter. Matthai ni laa pahnih a cit ternak a ruang cu, Matt. cu Jews mit in Baibal a ttial caah Baibal Cahlun ta kha a lak caah a si. Profet Zakariah nih, Jesuh Jerusalem a luhnak kong kha hi tin hi a rak ttial chung cang, ' I lawm tuah, i lawm tuah, Zion fanu, fakpi in au tuah, Jerusalem fanu, zeicahtiah zohhmanh na Siangpahrang cu a ra lio, Amah cu teitu a si, teinak cu amah ta asi, toidor in Laa cung cit in, laa fanote cung cit in a ra (Zekhariah 9:9),' a ti. Hi kan lai Baibal ahhin cu Laa hi pakhat zong a si kho, pahnih zong a si kho, Laa a timi kha Laa fano zong a si chih khawh. Asinain Baibal dang ahcun fiang tein laa pahnih an si kha a langter.\nZeiruang ah laa theng aa cit? Jesuh nih laa theng aa cit hi zeiruang ahdah a si hnga, ti ruahnak Acheu cawnpiaktu hna nih an ti micu, Laa cit cu toidor he daihnak phawrtu hmelhchunhnak a si i, rangcit cu teinak pawrtu hmelhchunhnak a si, an ti. Abiana ah ral an tuk i an tei a si ahcun, rangcung cit in khua lei thangttha thanh ding in thlah a si ttheo, an ti. Laa aa cit ruang ah mipi nih an hmuh cio khawh hna i an thanngtthat khawh hna.\nMk.11:1-10 Chungah kan hmuhmi hna thil 4 .\n1. A nawl ngeihnak le a sining a langhternak si a si. Zei cah tiah 'Jesuh nih laa fate an rak hrengmi kha va phoih u law, ratpi u, ziah nan phoih tiah a ngeitu nih an inti hna ahcun, kan Bawipa nih a herh va ti u'(v3), a ti. Amah Jesuh bia bang in an va chimh tik ah a ngeitu hna zong nih siangte in an rak pe ve hna. Matthai nih a langhtermi pakhat cu, Jerusalem khua chung an va luh tikah,' hipa hi ahodah a si?' an ti i mibu nih hipa hi profet Jesuh a si, an ti (Mt.21:10-11).\n2. Zultu pahnih thlahnak cu zultu (zumtu) vialte a kan thlah hmehchunhnak a si. Jesuh cu a zultu hna hi a thei rih lomi hna sin ah a kan thlah. Zultu pahnih cu a hreng komi va phoih piak ding in a thlah hna. Cu bantuk in kannih zumtu hna zong Jesuh nih hrengmi hna, a luat lomi hna lautnak pek awk ah a kan thlah. Jesuh nih nawlngeihnak cu pek ka si cang, cucaah khua zakip ah va kal u law miphun vialte kha a ka zultu ah va ser hna u (Mt.28:19), a ti.\n3. Amah, Jesuh sunparnak ding caah Laa hri phoih piak a si.. Jesuh hrengmi, hremmi hna luatter le phoih piak a kan fial cu, Luatnak hmuhnak ca lawng si loin Amah sunparnak ca zong a si chih. Hrengmi laa kha luatter a sinak cu, amah duhning in nunding si lo in Jesuh duhning in umding a si. Cucu mipi nih an theihnak ding le surparnak an pek khawhnak hnga caah a si. Phundang in kan chim ahcun aa citding, a hman hnga ding a si.\nZumtu hna nih kan ruahawk a herhmi cu Jesus nih luatnak, khamhnak a kan pek hi kanmah duhning in um ding si loin Amah nih a kan tinh piakmi ah kal ding tu a si deuh. Laa fate a hri phoih piak a sinak cu a duhnak ah tlawng ding si loin Jesuh tinh piakmi Jerusalem lei kal ding le Jesuh sunprnak caah a si.\n4. Jesuh citmi laa fate zong surparnak a co ve. Jesuh cu Jerusalem a luhnak a lam thluan ah puan le thinghnah phah piak a si. Sihmanh seh law, laa cung cit in a kal tik ah sunparnak peknak caah an phahmi puan le thing hnah cu laa nih cun a lamh men ko hna. Jesuh nih aa citmi laa cu surparnak le thangtthatnak hna cu aa hrawm ve. Hi nih a kan cawn piakmi cu Jesuh a hmangmi, aa citmi kan si ko ahcun a sunparnak zong kan i kan i hrawm ko lai. Rom 8: 17 nih a timi cu a temh-innak kha kan i hrawm ahcun a sun parnak zong kan i hrawm lai.\nNihin Khrihfa cheukhat cu a temh-innak hrawm duh loin a sunparnak lawng hrawm kan duh. Laa fate nih Jesuh aa citter lo ahcun Jerusalem a luh kho lai lo. Sunparnak zong aa hrawm kho lai lo. Cu caah kan nih zong Jerusalem thar ah Jesuh Sunparnak aa hrawmmi si ding ah Jesuh nih aa cit khomi laa bantuk kan si a herh. Jesuh kha Lu ah kan ser i kan cungah chiah ve a herh. Jesuh caah kan nun, kan thazang kan hman lawng ah a sunparnak cu kan i hrawm lai.\nA donghnak ah chim ka duhmi cu: (1)Jesuh laa cung cit in ra hlah seh law, mipi nih an hmuh cio kho lai lo, tiah ka zumh. Jesuh cu Laa aa cit caah mi vialte nih an hmuh khawh i an thangtthat. Cu ve bantuk in kan cung ah a ummi Jesuh hi mivialte nih an hmuh khawh ve nak hnga zumtu hna kan rian a si. (2) Satan pennak chung in luatter kan sinak cu kanmah duhnak lei ah kal ding si loin Amah Jesuh Sunparnak caah ah kan nun hmang Jesuh nih a kan duh. (3) Kan nun kha Jesuh sunparnak caah a hmangmi kan si ahcun, a sunparnak zong kan in hrawm ve lai. Cu caah atu kan nun hi hmailei nunnak caah a biapit ngai, ti hi kan theih cio ding ding ka duhmi a si.


Chin National League for Democracy (CNLD) General Secretary (GS) Salai Ceu Bik Thawng he Biaruahnak – THE CHINLAND POST\nChin National League for Democracy (CNLD) General Secretary (GS) Salai Ceu Bik Thawng he Biaruahnak\nSalai Ceu Bik Thawng he Biaruahnak\nChin Digest: Nan party ah candidate zeizat dah ai cuh ding an si? Hmun zeizat ah dah nan i cuh lai?\nCeu Bik Thawng: Tutan thimnak ah hmun 57 ah kan i cuh lai. FPTP phung kan hman caah candidate zong 57 kan ngei tinak a si. Chinram lawng si loin Sagaing, Magwe le Rakhine ramṭhen ah hmun 21 kan i cuh.\nCeu Bik Thawng: Kan i lunghmuih ngai ko. Kannih party cu phaisa lei in zeihmanh san kan tlai lo tuk nain kan mipi, a bik in mino hna nih miphun ah ṭhanghphawknak fak tuk an ngeih caah kan ruah ning nakleng in kan ṭha tiah kan ruah ko. Kan Pathian le miphun lungrualnak thawng in tutan cu teinak kan hmuh hrimhrim ko lai tiah zumhnak kan ngei. Covid-19 Lairam ah a karh ngai cang caah kan mipi himbawmnak ruah ah campaign tuah kan i ralring ngaingai. Central campaign team zong pengkip cul kan i tim nain mipi zawn kan ruah caah kan i leet. Zuamcawhtu party kan caah cun Covid-19 hi a poi khun. Cucaah kan di cu a riam hrimhrim lo.\nCeu Bik Thawng: Pakhatnak ah cun NLD le USDP policy manifesto ah Tlangcungmi pawl nih kan i tlaih mi federal mahte-khuakhannak tungtlang an um hrimhrim lo. USDP cu chim hau lo hei ti ko usih. NLD manifesto ah point 150 a um mi khi zoh uhlaw federal cu a tlangtar lawng ah an ṭial i a chung ah kan duh mi mu khat manh hmuh awk a um lo. Cauk a phaw ah min dawh te ṭial i a chung ah deh khat hmanh ai ṭial lo mi bantuk khi a si.\nPahnihnak ah Kawl party a si mi NLD le USDP nih phunghrampi remh ding in Union Parliament ah an chuahpi mi policy proposal cathluan ah tlangcungmi kan khel mi covo pawl tlangkhat hmanh an telh lo. NLD nih a chuahpi mi caang (points) 114 kha zoh hmanh uh.\nPathumnak ah NLD le USDP nih Chin State ah an rak i cuh ve nain “kan tei ahcun Chinram hi hitin kan uk/hruai lai” ti mi Policy Manifesto an ngei lo. An party central nih rampi huap in an suai mi zubui mei can te kha an i rinh. Mizoram i Vai party a si mi Congress Party khi zoh uhlaw annih cu central i an suai mi manifesto policy lawng i rinh loin Mizoram an party caah ahranpa tein Manifesto cauk an suai—kan tei ahcun hitin Mizoram kan hruai lai ti mi policy an i ngeih.\nKannih CNLD party nih cun teinak kan hmuh ahcun hitin rian kan ṭuan lai ti mi policy manifesto caang 170 tluk tam in kan suai i kan i tlaih. Federal kong he pehtlai in policy caang 23 kan tial i fek tein kan i tlaih. A fawinak in chim ahcun kan policy hi tii le tlang tluk in aa thlau.\nChin Digest: Mahte khuakhan lairelnak (Self-determination), Federal Democracy ngah nakding ah dikthlir mi policy nan ngeih mi tlenglak in na kan chim kho hnga maw?\nCeu Bik Thawng: A kengruangruh pi in hun chim ahcun Panglong minthut le biahrennak in kan sungh mi miphun covo vialte kha khuakhirh dih ding ti mi policy khi a si ko. A hliah le caang pawl hun chim dih ahcun a sau lai caah biapi bik pawl hun chim ahcun;\nMiphun hoih in ramṭhen cheu le ser ding; [8 units principle kan ti i Kawl zong ramṭhen pakhat ngei ve hna seh. Cu nih cun kan duh mi federal lamcanceo a kan phakpi lai]\nState kip nih zat ceo cio in Cungdot Innpi (Upper House) ah MP ngeih ding;\nRamṭhen pakhat cio nih mah le Phunghrampi (Phuaihsipung-achekhan-upadi) ngeih ding;\nNuhrin holh in fimcawnnak nawl ngeih ding [Mizoram bantuk];\nKokek thilmansung ṭhenphawt tikah central nakin ramṭhen nih uak deuh in ngah ding;\nPhunghrampi ah ṭial lo mi nawlngeihnak (residuary powers) paohpaoh ramṭhen nawlngeihnak kut ah chiah ding;\nBiaknak zalonnak le tlukrualnak caah secular state phung ser ding;\nKan Chin ramri an kan chuh mi vialte khuakhirh ding… tipawl hi biapi bik pawl an si.\nChin Digest: Midang party nakin nanmah party policy a ṭhat biknak zawnte hi zeidah a si hnga?\nCeu Bik Thawng: Kannih party le kan zuamcawh party pawl karlak kan i dannak bik cu kan hun chim cia cang bang khan NLD le USDP cu ṭhanchonak le democracy ca lawng ah policy an ngei. Kannih party nih cun Chin miphun federal ramkhel covo lak ṭhan ding kha policy ṭha tein kan ṭial i kan dirpi. Cu pin ah CNLD nih hawihlei in policy hmaithlak rian kan ngeih mi cu:\nChin Miphun Ni zungkhar ni ah ser ding,\nChin Acts upadi kha fekfuan tein remh i nunter ṭhan ding,\nCozah eihmuarnak a hram in bongh ding,\nUN-SDG-2030 kawltung ning in Chinram cu sifak bik ramṭhen sinak in luat ding,\nNLD nih lamcawh ai hmaithlak bantuk in CNLD nih fimcawnnak kan i hmaithlak lai,\nChin pumpi huap mino buu (CYO) le nu buu le mipi buu pawl fekfuan tein a cawlcangh khawh nakding le Chin media phu pawl an ṭhawn khawh nakding ah cozah nih phaisa thazaang le upadi lei in bawmh peng ding… hi pawl hi Chin miphun nih kan herh tuk mi Kawl party nih an tuah duh lo mi pawl kan i hmaithlak ding mi pawl an si.\nChin Digest: Chin miphun huap in party 13 (ramkulh chung 12, ramkulh leng in 1) a um mi nih hin Chin miphun caah ṭhatnak a chuahpi ding maw a tam deuh lai? Chiatnak dah?\nCeu Bik Thawng: Democracy ram a si bang party tam kha a phung si ko. Asinain Panglong in Kawl cozah nih an kan chuh mi kan miphun covo khuakhirh ding ah upadi le bawiphen in kannih Miphun Party nih dothlennak kan tuah lio a si caah miphun party pakhat te ah kan i fun dih caan a si. Kan miphun lungrualnak le thazaang ser a herh lio caan te a si. Miphun party ti tik zong ah a ngan bik le a fekfuan bik CNLD ah kan i fun dih a herh lio caan a si.\nChin Digest: Vawlei hrim, vawlei lawng, vawlei luat le pupa ram ai dannak tawifiang tein na kan chim kho hnga maw? Hi kong ah hin teh, nan party nih a diktlir mi policy nan ngei maw?\nCeu Bik Thawng: Lei ram (land) kong he pehtlai in kan party nih policy caang 10 kan ngei. A fawinak in chim ahcun atu na hun chim mi VFV upadi tel in kan ram ah vawlei ram kong he pehtlai mi upadi 30 hrawng a um i, hi pawl hi pakhat hmanh kan Lairam nihin kan vawlei ngeih/hman ning he an i rempaw mi an um lo. Rawn i Kawl pawl nih vawlei an hman ning hoih in an suai mi lawngte an si i kan cohlang kho lo. Tahchunhnak ah atu na chim mi VFV upadi khi zoh usih law… Lairam ah vawlei hriim, lawng, le hnon mi vaawlei ti mi hrimhrim khi pakhat hmanh an um lo. Anmah le an sining hoih in kan hman dih hna i a ngeitu kan um dih. Cu VFV upadi section 14 ning ah cozah nih ekah 30,000 tiang company le pumpak kha vawlei peknak nawl duh tawk in a ngeih—mipi hnatlaknak (FPIC ti mi) lak hau loin. Cucu Chinram caah ṭih a nung tuk i kan party nih kan doh. Cucaah kan party nih cun Mizoram bantuk in Chinram ah vawlei ram kong ah mah tein policy le upadi suainak nawl kan ngeih a herh kan ti. Chin National Land Policy/Law ser a hau kan ti. Cucu federal phung a si i a dikdiar tu cu kanmah cozah le mipi buu pawl le mi fimthiam hna nih Chin mipi duh ning tein suai te ding khi a si. A biapi bik cu cunglei tlaihhipnak hrii chah i mah tein upadi ser le khuakhannak kha a si ko.\nChin Digest: 2008 phunghrampi i pohmah 261cung ah nanmah party nih nan dirpi mi theih kan duh ko?\nCeu Bik Thawng: Federal a duh mi party kan si caah federal phung he aa lo in remh kha kan duh mi a si ko. Cucu mah le ramṭhen mipi nih mah tein cozah i thim ding ti kha a si ko. Presidential System maw Parliamentary System dah kan i thim lai ti mi cu Chin mipi a tam deuh duh mi kha thim a si te hnga. A biapi mi cu Kawl rawn in cabawm kuat in thim kha ngol hrimhrim ding a si. Chin mipi nehsawh a si. Kawl paohpaoh nih cun an thinlung taktak cun hihi remh an duh lo. An mawh lo. A nuamh tuk hna cu ta. Aung San le U Nu nih an rak suai mi 1947 Phunghrampi zong ah hiti ning tein an rak suai ko. NLD zong hi zoh hmanh—kum 2014 lio i Thura Shwe Mann nih Phunghrampi Zohṭhannak Committee a rak tuah lioah khan dir-awnhtu party an rak si lio si kaw cu lio ah cun 261 hi remh ding tiah an velhle in biatung an rak dirh. Asinain nawlngeihnak an kut a um hnu cun an i philhter—ralkap 25% kha tlangcungmi rit-ṭih ah an thlai. USDP le ralkap 20% pawl zong zeihlei hlah—nawlngeihnak an kut a rak um lio ah cun an hna an i cheh nain an hung sungh cun hehchet tiah tlangcungmi zawn ruat ngai bang an i auter. Hihi Kawl ngian a si. Tlangcungmi nih federal mahte cozah ser kha Suu Kyi tel in Kawl ramkhel upa ahohmanh nih an kan duhpiak lo. Cucaah a nawr in kan nawr a hau kan ti peng mi hi a si.\nCeu Bik Thawng: A biapi bik cu Phunghrampi ah Federal/Mahte-khuakhannak covo pawl khumh ding kha kan nawr ding mi a si ko. Cucu tlangcungmi nih kan herh bik mi le dothlennak kan tuah mi cu a si ko. Cu federal kengruangruh pawl cu caang 8 in ka chim cang khah. Kan party nih dikdiar in caang 23 in kan suai i kan i tlaih ka ti cang fawn ko khah. Cun, CNF le kan party le Chin mipi buu pawl (CSO) le Chin i fimthiam 600 leng nih kum 2013 ah Halkha khualipi ah kan rak tuah mi Chin Miphun Civuipi (CNC) ah biafun 157 kan ngeih mi le kum 2017 ah Thantlang ah tuah mi Chin Ramkhel Biafunnak (CND) ah biafun 150 leng kan rak ngeih mi pawl kha biapi in CNF le CNLD nih cun ramkhel cabuai cung ah kan i ken ko lai. A dangdang pawl CNF he ṭha tein kan i ceih lai i kan i ṭhuan te lai.\nChin Digest: 2020 thimnak ah a hlan i thimnak nakin mino cawlcanghnak a ṭhawn biknak a ruang hi zeidah a si hnga?\nCeu Bik Thawng: Kan Chin mino pawl lawng si loin tlangcung miphun dang cio zong mino pawl lakah miphun ṭhanghphawknak fakpi in a hung chuak. Cucu tlangcung party hruaitu pawl kan thilti khawhnak ruangah a si lo. An lungfah an celh ti lo le an i tuar ti lo ruangah a si ko. Kawl cozah kum 70 renglo tang ah sal nun cawn an zuam ti lo. Sal bang a kan tuahtotu Kawl cozah pawl cung ah an lungfak lawng si loin sal nun cawn le sin-um nun ah a lung ngam tuk cang mi kan u le kan pa le cheukhat cung hrimhrim ah an lung a tling ti lo. An hathi thak cang. Cucu biapi bik si ko.\nCeu Bik Thawng: Nan hmuh cio bang mino aa ṭhangphawk mi 90% renglo cu CNLD ah an dir. Hihi kan party i kan kengruangruh a si cang. Cucaah a rauh hlan ah kan party cu mino nih hruai mi le hramthlak mi party a si tiah zapi hmuh in a um cang lai. Hihi kan miphun nih tihaal in a haal mi a si. A theipar tu cu tutan thimnak phichuak lawng si loin hmailei kum 5-10 karlak ah duhdim in kan zun te lai.\nCeu Bik Thawng: A fiang cia mi cu tutan thimnak hi zalong (free) cu a si kho nain dinghlu (fair) cu a si lo cia. Dingthlu lairelnak a si lonak hi phun 2 in hmuh khawh a si. Phun khat cu kan Phunghrampi ṭheo cu a si. Nan theih cia bang section 261 le Union Legislative List (schedule-I) ning in tlangcung party pawl cawl kho lo ding in kan kutke a kan ṭem cia. Hi pawl hi federal phung ning in i remh kho seh ca…Kawl party pawl hi kan faiceukulh ah cun vangkhen in kan tengh hna lai. Hi pawl ruangah cun pei “annih party cu cozah an ser kho lai lo, bawmhnak an pe kho lai lo, zeihmanh an tuah kho lai lo” tiah an kan tukdennak a si cu. Cun thimnak bualrikhiak (UEC) nih upadi le phung a chuah mi pawl lung an tling hrimhrim lo. Ramṭhen le rampumpi thimnak hi a dang tein kan tuahpiak uh kan ti i an duh lo. PR system in thimnak kan tuahpiak uh kan ti i an duh lo. Cun campaign caan hi ni 90 in kan tuahpiak uh kan ti i an duh lo, ni 60 lawng an kan pek. Cun, ramṭhen ah a rak ra mi pawl hi ni kumkhat tal a um cia mi lawng nih vote thlak khawh si seh law kumkhat tiang a um lo mi cu alangpar in anmah le an khua ah vote thla hna seh kan ti i an duh lo. Atu cu sirleih in 180 a um cia mi ti mi kha ni 90 ah an thlen. Cun, nan theih cio bang tlangcung hmun i an tei bal lonak hmun 56 ah thimnak tuah lo ding in phung an chuah. Cun Covid-19 lio a si i thimnak hi kan thawnpiak uh kan ti i an duh fawn lo. A dang dang zong tampi um ko. Cucaah hihi cu a fair hrimhrim lo cia.\nCeu Bik Thawng: A dik. NLD cozah chan ah kan policy chimrelnak nawl an kan ciktan mi hi a zualhma deuh. Kan policy ah a biapi bikbik pawl an kan ciktanpiak dih. Kan policy an cohlan lo hmanh ah democracy a duh mi an si ahcun chimnak nawl cu an kan pek awk a si. Cucaah kannih party cu kum 2017 cankarlak thimnak ah siseh tutan ah siseh MRTV biachim kan NUAR lawlaw. Zeiruang ah ti cu hei ruat cio ko uh. An lungput a thiang lo hen cu.\nCeu Bik Thawng: ‘A hmasa bik’ na ti caah kan Chin mipi le tlangcung mipi nih zingzan kan tuar mi pawl kha biapi in kan nam hnga. Cucu pathum in chim ahcun—pakhatnak ah, Schedule-I ah chiah mi 150 renglo chung i a biapi mi tam deuh kha Schedule-II ti mi ramṭhen cozah nawlngeihnak ah thawn ding, pahnihnak ah mah tein ramṭhen cozah ser khawhnak section-261 remh ding le, pathumnak ah kan biaknak a kan ṭemṭawntu section-361, 362 le 362 kha secular state phung he aa rem in remh ding hi an si. A hmasa bik ti mi hi a biapi bik tinak theng an si lo tiah ka ruah.\nCeu Bik Thawng: Pakhatnak ah miphun lungrualnak kha tutan kan vote in Chin mipi nih langher caan a si cang. Chin party pathum kan i fonhnak nih Chin lungrualnak hmelchunh a langhter ngai. Asinain Chin mipi dihlak lungrualnak tiang a phan rih lo. Cucu tutan ah mipi nih kan langhter a hau. Tlangcung miphun dihlak nih an miphun lungrualnak kha tutan ah an vote in an langher cio cang lai. Chin mipi nih kan langhter ve a hau.\nPahnihnak ah miphun covo khuakhirh caan a cu cang. Panglong min kan thut hnu ah Kawl/cozah a dotdot nih an kan hlen i an kan chuh mi federal miphun mahte-khuakhannak (self-determination/federal) cu kanmah ṭhangthar mi nonawn hna kan chan ah khuakhirh hrimhrim a herh cang.\nPathumnak ah kan Chinram hi kanmah tein ser a hau cang. Khual party nih kum 10 chung an kan serpiak tikah Nay Pyi Taw in an pi le an pu le mithmai zoh in rianṭuan hna kaw kan mipi mitmai an zoh lo. Chin mipi nakin Kawl an pi le an pu le an ṭih deuh hna. Cucaah an rianṭuan hi a khurka an kheng lo. Cu pin ah kan miphun le kan khuaram dawtnak taktak an ngeih lo caah an kutzung a chia tuk. Thlachiat an ruat lo tuk. An kut hnawm tuk. Eihmuar a tam tuk.\nA donghnak ah… Kum 2010 lioah USDP kan rak vote cang. Kum 2015 lio zong ah NLD kan vote cang. Tutan zong ah Kawl ah NLD a ṭhawng ko rih lai. A khat cia mi tithawl ah tii rawng hlah usih. A liam lak ko lai. Cucaah tutan cu miphun party vote ve cang ko hna usih. Innpa lawng chomh le bawm ti loin kan coka le kanmah innlo rian te hi i hmaithlak ve cang hna usih; miphun ser ve cang hna usih…tiah upatnak he Chin mipi diklak kan in sawm hna.\nChin Digest: Caan tenh le lungsau tein bialehnak na kan tuah mi cung ah kan i lawm tuk.\nCeu Bik Thawng: Kaa lawm tuk ve.\nPrevious Chin Ramkulh NLD Party Chairman Pu Zo Bawi Biaruahnak\nNext Primary Thimnak; Party Ticket Phawtnak le Hmailei Ramkhel Dirhmun Cuanh Chungnak


Hnarno A Tam Ko : Mindat Ngakchia Ralkap Tih Ruang Ah Ram taang Ah A Zam – Buanchukcho\nMindat khuami, Nu le ngakchia tete ralkap tih ruang ah ram taang ah an zamnak hmanthlak cu celh awk a ttha hrim lo. Faktuk in Min Aung Hliang hruai mi Ralhrang nih Midat khuapi le mipi an doh hna ruang ah minung 2000 hrawng nih khuapi an zam tak i ramtaang ah an i thup hna ti asi.\nA poi nak cu Nu le ngakchia tampi an i tel. Riahnak reprai, ihnak reprai a um lo. Cu pin ah eidin tirawl an ngei lo ti asi. Atu ah hin a rannak in Sii-ai thlopnak le eidin ti rawl an herh ngai ngai ti asi.\nIhnak, riahnak reprai a um lo caah nilin an tuar, ruahpi fak an tuar, chunzaan tha tein it thiam lo in Ngakchia tete zong an um hna. Nutar putar hna tiang in thinkung hram, Lungpang hram le hmunchia ah an i thup hna ti asi.\nNihin tiang Min Aung Hliang ralhrang phu nih khuapi chung ah a um mi zong hramhram in an luh hnawh hna, inn an baoh piak hna, an inn lo an hrawh piak hna i tuksum in an chiah rih hna ti a si fawn. Mindat caah biatak tein thlacam uhsih law, a si khawhnak lam kip in bomhnak zong tawlrel piak cio hram ko hna usih. Vom\nThawngpang dang : Benjamin Sum le Summer hna i bawmin ralzaam caah sing 60 an hlut\nBenjamin Sum le Summer hna i bawmin ralzaam caah sing 60 an hlut, Benjamin Sum nih YouTube a hla in a hmuhmi le Summer hna i bawmin sing 60 cu Kachin ramkulh,Kayin ramkulh,le Chin ramkulh,i ralzaam hna sinah sing 20 cio then in an hlut.\nThaizing May 18 ahcun Benjamin i Mizo Chin New Lyrics Song cu Ben YouTube Channel in Myanmar Time 7:00 pm in a chuak ding a si. Mah Youtube hla in a hmuhmi tangka hna cu Myanmar mipi caah a herh ningin bawmhchanh than ding in an i tim tiah theih a si. Zalen\nUS Ummi Chinmi Ca Tiang In Thawngpang Tha Taktak A Phan Than Hih


Trump Campaign Legal Adviser Jenna Ellis nih 100% kan dik; Atu hi cu a hram thawk lawng si tiin a chim cang\nA fiang cang lai tiah zum lio ah a hram thawk lio a si tiah an vun chim hoi cang. 2020 cu a buai tak tak, zeibantuk bia hi dah zum ding ti zong mipi nih an thei ti lo, thil dik mi cu a hnuah a vun lang te ko lai ti hi mi tampi lungput a si cang\nTrump Campaign Senior Legal Adviser Jenna Ellis nih cun 2020 Election he pehtlaih media pawl thil tuah ning cu he tiah a soisel hna. An duh mi lawng an langter i coverage an tuah. An thil tuah mi hi fih nung tuk hrinhrang\nMah hi US ram a si, a dawng tiang President Trump caah kan dir lai tiah a chim. Ellis hi Trump campaign lawyer Rudy Giuliani & Sidney Powell he bia a chim ve. Nan fake news headline ruangah zeihman thil tha zong a lang kho lo\nTrump campaign case hi civil lei ah kalpi si seh law, kum a rau lai, Court nih a zoh fel lio mi hi mipi ruahna/public opinion lawng a si rih. Media ah kal u si law, unbiase jurors a si. unbiased jurors cu nan si hrim lo\nJournalist hna hi jurors an si lo mi hi a pawi lo, nan ruahnak nih zeihman sangtlaihnak a ngei lo, Journalist dik cu courtroom ah judge, bench ah a thu mi, bia a kam mi hna hi an si, separation of powers ah hin nan bias/thleidang nan hmang tuk.\nNan ruahning a her lo/opinion, thil sining tein thawngthanhnak tuah tawn ulaw, US election nih a sunglawi ngai lai. Atu hi hmai lei kan ram thil a cang ding mi kong a si. Kan ruahning hi cu zei ah kan rel hna lo.\nconstitutional provisions & corruption a um mi hi a dawng tiang thil sining kan langter dih lai. A tu hi cu a hram thawk lawng a si. Mah hi US a si, Trump caah kan dir peng lai/This is the United States of America and we stand proudly for President Donald J. Trump. Thank you.” Credit-RTK\nBe the first to comment on "Trump Campaign Legal Adviser Jenna Ellis nih 100% kan dik; Atu hi cu a hram thawk lawng si tiin a chim cang"


Blessing Boarding School Cu An Zuar Cang Ko, A Duhmi Nih Cawk Khawh A Si – Lai Lungrawn Post\nKawlram chungah hin Boarding School hi zeimawzat an tuah cio i, siangngakchia hna zong cozah sianginn nak hmanh in Boarding School ah kai an duh deuh cio. Kawlram ramkulh le ramthen ah hin zeizat dah Boarding School a va um hnga mu? Boarding School ciocio zongah siangngakchia nih a fuhpanh deuhmi le an uar deuhmi an um cio hna. Tutan Sagaing ramthen, Kalaymyone chung um Latpanchaung High School lampawng ah a ummi Blessing Boarding School an zuar mi hi a poi taktak. Zeiruangah dah hi Blessing Boarding School hi an zuar hnga tulio vawleicung pulrai zawtnak tha lo ruangah siangngakchia kaimi an um lai lo an ti caah maw si hnga? Cheukhat caah cun hi Boarding School an zuarmi hi a poi taktak lai.\nChin ramkulh chung Hakha khualipi zongah zeimawzat Boarding School tuah cio a si i, hmailei ahcun hi nakin a tam deuh te hnga maw? a tlawm deuh lei ah a panh te hnga chimh khawh a si rih lo. Nihin ni tiang ah Hakha khuapi chung min ngei deuh Boarding School hna cu, Chin Galaxy Private School, Sanpiah Boarding School, Diamond Boarding School, Harmon Boarding School, Mehtamon Boarding School, New Light Boarding School, Even Shine Boarding School, Senthang Boarding School le a dangdang min langhter lomi tampi an um rih. Hi vialte Boarding School hna zong hi hmailei ah caan sau an kal kho te hnga maw chimh khawh a si lo.\nKalaymyo pengkulh chung um Letpanchaung High School lam kalnak pawng i a ummi Blessing Boarding School Building pahnih le a hmunram (feet 60 x feet 50) an zuar. Sianginn ca hman a duhmi ca zongah a tha i, chungkhar umnak hman duhmi ca zongah a tha, Cun, zuar chih ding ca zongah a tha thiamthiam mi a si. Blessing Boarding School zuarnak kong he pehtlaih in a man cu langhter le thil chih a si lo nain, atanglei contact ah hin pehtlaih khawh le a man ceih khawh a si, tiah kan vun langhterh. Pehtlaihnak: Saya Immanuel (Ma El), Phone: 09265454882, 09676700044


CDF-Mindat nih ralhraang motor tlar an kah hna i ralhraang pali an thi tiah an thanh! – The Cherry Par\nCDF-Mindat nih ralhraang motor tlar an kah hna i ralhraang pali an thi tiah an thanh!\nMindat-Matupi lam ah CDF-Mindat nih ralhraang motor tlar an kah hna i ralhraang pali an thi tiah an thanh\nMindat in Matupi lei panh in a kal mi Council ralhraang motor phu cu Mindat in meng 42 a hlaatnak hmun ah, nihin zaanlei suimilaam 5:00 hrawng ah CDF-Mindat nih an kah hna i ralhraang pali an thi, CDF-Mindat lei in hma pu an um lo tiah an thanh.\nNihin zaanlei sang ah meng 45 nak zawn zong ah CDF-Mindat nih bomb an puah hna ca ah Council ralhraang a thi mi le hma pu an um kho tiah Mindat Mizapi Uknak Bu nih an thanh.\nHi kong he pehtlai in, “Matupi peng chung ah kahdoh a fak ngaingai. Ni khat hnu ni khat in ralhraang council nih a minung a chap than hna. Cun, atu hi lampi in an kal ngam ti lo. Ramtang in an kan fuh pah lengmang. Nihin motor 90 zong a cung in raltuknak Helicopter nih a ven hna. Raltuknak tank zong pahnih aa tel,” tiah min langhter duh lo pakhat nih The Hakha Post ah a chim.\nMatupi peng kahdohnak ruang ah ralzaam minung 9 tlaih an tong i hi hna chung ah pasarih hi an ruak in an char cang hna tiah theih a si.\nHakha Khuapi Chung Dalaan le Ralhrang Lei Bawmhtu Chimmi Hi Kan Poi Tuk E! Ralhraang Council hnuzul pawl nih Hakha khua, Sii-inn lampial ah mizapi hlen le lemsoinak ca an phawt hna. CNF/CNA, KIA, NUG, PDF le NLD ningcang lo in sual puhnak an tial pin ah mizapi tlerhkhawnhnak an tial. Hakha ah ralhrang phu nih CRPH, NUG, PDF le NLD sualphawtnak ca an zamh! Lampi ah an hmuh mi pohpoh an phawt hna.\n← Dauchim Lam Ah Ralhrang Nih Nu 4 An Tlaih Hna!\nSungsungpa cu Dr. Sasa Cungah a lungdong tuk hringhran cang! →


US Hlutdaw Niam (House) nih President Trump bia cu miphun thleidan si, ati cang - The Chin Express\nUS Hlutdaw Niam (House) nih President Trump bia cu miphun thleidan si, ati cang\nWashington — US Hlutdaw Niam (House of Representatives) ah “President Donald Trump nih Democrat MP nu 4 a timi hna bia kha miphun thleidan asi maw?” tiah vote an thlak.\nMP/representative 240 nih ‘miphun thleidan asi ko’ tiin an vote i MP 187 nih ‘asi lo’ tiin an vote. Cucaah “President Trump nih MP nu 4 a timi hna bia cu miphun thleidan asi” tiah US Hlutdaw Niam nih a fehter.\nLiamcia kum 100 chungah tutan hi avoi 1nk bik US Hlutdaw Niam nih US President a doh si.\nRepublican party MP 4 zong nih “miphun thleidan asi” tiin an vote ve. Democrat MP paoh nih cun ‘miphun thleidan asi’ an ti dih.\n“President Trump bia cu miphun thleidan asi” tiin a vote tu Republican party MP 4 hna cu;\nRep. Brian Fitzpatrick (Pennsylvania) le\nRep. Fred Upton (Michigan) hna an si.\nUS tuanbia ah “President Donald Trump nih Democratic party MP/representative nu 4 cu Mirang an si lo ruangah a thleidan hna…” tiin a caam peng cang lai. US Hlutdaw Niam cazin ah a hmun cang lai.\nPresident Trump nih, “Twitter ah Democrat nu MP 4 ka timi hna cu miphun thleidan asi lo. Ka pum chungah miphun thleidannak ruh ka ngei lo! Hlutdaw Niam ah mah kong vote thlak an timhmi hi Democrat mithmai kawlnak ngian asi. Republican pawl nih an zaang dernak an langhter lo le Democrat rap ah an tlak lo hau,” ati.\n“Kan ram hi an dawt awk asi. Kan ram hi an huat awk si lo,” tiah President Trump nih a peh.\nPresident Trump nih cun zeitin dah a rak ti hna?\nZarhpini ahkhan President Trump nih Twitter ah “Democrat nu MP pawl nih cutin khatin US cozah nih rian a ttuan awk si tiah US mipi an chimh lenmi hna hi cu a mak ko.\n“A rawk dih cikcekmi le sualnak in a khatmi an ratnak ram ahkhan va kir hna sehlaw remh va bawm deuh hna seh,” tiah a ttial.\nMah cu ‘miphun thleidan asi’ tiah i faksak takin Democrat pawl nih an i kuaih i Trump cu “miphun thleidan hmang, president dingah nai tlak lo..” tiah a phunphun in an ti. MP nu 4 zong nih lehnak an tuah colh.\nHnu ah President Trump nih, “mah ka ttialmi kha miphun thleidan asi lo, US cozah nih rian a ttuan ning an soi peng i an zai peng ruangah mah tlukin US nan huat le nan i nuamh lo ahcun nan chuak kho ko, ka timi hna si,” tiah a chim.\nMah hnu ah Hlutdaw Niam hruaitu nu Democrat MP Nancy Pelosi nih vote a thlakpi hna i ‘miphun thleidan asi’ tiin an fehter hi si.\nHlutdaw Niam ahhin Republican nakin Democrat MP an tam deuh.


Vawlei Cung Minthang Le Mirum Cheukhat Hna Nih Pumpaak In An Neihmi Vanlawng Pawl – ZINGHMUH NEWS\nVawlei Cung Minthang Le Mirum Cheukhat Hna Nih Pumpaak In An Neihmi Vanlawng Pawl\nFebruary 9, 2019 February 9, 2019 by David\nMinung lungthin le ruahnak in khua vun tuak le vun ruah caan ah hin cun vawlei cung minung kan sining le kan dirhmun hi aa rak thlau hringhran ko. Cheukhat minung caah cun vanlawng kan timi hi a neih cu chim lo a mui te hmanh hmuh khawh a rak har lio ah vawlei cung mirum cheukhat hna vial nih cun an mah pumpaak bak in an rak neih huar ko. Vawlei cung mirum hna lak ah mah pumpaak bak in vanlawng a nei tu le an vanlawng man pawl a tang lei ah ka vun langh te hna lai.\nHarrison Ford (Cessna 680 Sovereign): Harrison Ford timi pa hi Six Days le Seven Nights timi muicawl chung i vanlawng mawng tu ah a si i Star Wars timi muicawl chung zongah Millennium Falcon timi a mawng tu zong si. A nih hi private vanlawng tam nawn a nei tu si bantuk in a neihmi vial te lak ah Cessana 680 Sovereign timi hi a uar bik, a hnu bik a man an ttial ning ah cun US $6,195,000 bak si.\nTom Cruise (Gulfstream IV): Mah vanlawng nei tu cu Hollywood minta hna lak ah vawlei cung mipi nih an uar bik vemi Tom Cruise a si i mah a vanlawng The Gulfstream IV timi cu phaisa tampi dih in a remh hnu ah cun minthang vanlawng pakhat ah a hung chuak ve. Mah vanlawng hi pilot pahnih nih an mawngh vemi si i minung 14 tluk a chungah an i tlum, meng 5000 chung hi cu lei ah ttum lo le gas rawn hau lo tein mawngh khawhmi si, hmunung bik a man an langhter ning ah cun $ 41 million bak a si ve.\nDonald Trump (Boeing 757): Tulio American president a ttuan liomi kan Pu Donald Trump nih a neihmi si i vawlei cung president vialte lak ah a pakhat nak bik Boeing 757 vanlawng nei tu zong si, hmunung bik a man an langhter ning ah cun $ 80 million bak si.\nTyler Perry (Gulfstream III): Minthang minta le director zong a ttuan chihmi Tyler Perry zong nih hin vawlei cungah ah aa dawh bikmi Jet vanlawng hna chungin Gulfstream III bak aa neih ve. Mah vanlawng zong hi hmunung bik a man an langhter ning ah cun $25 million bak si ve.\nJim Carrey (Gulfstream V): Jim Carrey timi pa nih hin a mah pumpaak bak in Gulfstream V timi vanlawng a cawk hnu ah mirum hna tlawnlennak chungah a lut ve. Mah bantuk vanlawng hi vawlei cungah 100 lawng a um i a man cu @ 41 million tluk hrawng si.\nRoman Abramovich (Boeing 767): Mah pa hi cu tam deuh nih cun kan theih cio ko lai dah, Norilsk Nicker company ah share tian zong a nei ve tu si lengah UK ram bawlung club minthang Chealsea timi club zong a nei tu si.\nJoseph Lau (Boeing 747-81): Mah vanlawng a nei tu pa zong hi mi rum taktak a si vemi Joseph Lau timi pa a si i hmunung bik man an thanh ning ah cun $153 million bak a si ve.\nSultan of Brunei (Boeing 747-430): Sultan timi pa cu tulio vawlei cung ah mi rumbik a si i a neihmi Boeing 747-430 vanlawng man lawng hmanh hi $230 million bak si ve.\nJeff Bezos (N271DV): Tulio vawlei cung mirum vialte hna lak ah a rum bik tiah number one bak ah chiahm, vawlei cung ramkip mipi hna nih online cung in thil kan caah Amazon timi company nei tu si, a vanlawng man hi $75,000,000) bak si.\nBill Gate (Boeing 737): Vawlei cung mi vialte hna lak ah a pahnih nak dirhmun ah a ummi si i a neihmi zei dang chim loin a vanlawng man hi $128,000,000 man bak si ve. A dang zong an um pah len rih ko nain a sau tuk sual lai caah mah vial hin ka vun ngol rih lai.\nMarch 24, 2019 394\nHOME, KNOWLEDGE February 9, 2019 February 9, 2019 by David


Esther Dawt Chin Sung Nih Zungzal Tiang Hmun Ko Seh Timi Hla A Saknak Hi Rak Ngai Ve Hmanh (Video) – FIAKFAIROCK\nEsther Dawt Chin Sung Nih Zungzal Tiang Hmun Ko Seh Timi Hla A Saknak Hi Rak Ngai Ve Hmanh (Video)\nHlasak thiam muidawh Nungak Esther Dawt Chin Sung nih “Zungzal Tiang Hmun Ko Seh” timi hlathar a sak mi hi rak ngai ve hmanh thiam kho taktak. A phuahtu hi Herh Lian a si i, lemcang tu hna hi, a mah Esther Dawt Chin Sung le Thomas an si. A hla zong a phuah thiam pin ah a satu zong a thiam hlei ah zukcawl zong an thiam kho taktak.\nA tanglei ah an hla hi rak ngai ve hmanh.\nLai Tlangval le Mikei\nA hlan lio ah khua pakhat ah nungak tlangval aa duh ngaimi an rak um. Tlangval pa cu sal phun a si i nungak nu cu bawi phun a si. An rak i duh tuk nain ngaknu a nu le a pa nih tlangval pa kha an duh lo tuk caah an khen hna. Ngaknu cu a nu le a pa nih i tong kho hna hlah seh tiah innchung ah an hrenhkhumh. Ngaknu nih cun a thlite in an vampang kha a vih. Tlangvalpa nih a thlite in khoika tal ah ka tong kho hnga maw a ti i an inn cu a hel lengmang. Voi khat cu ngaknu nih a vihmi kha a hei hmuh i cuticun a chung le a leng in an i leng lengmang.\nCuti an i len kha a nu le a pa nih an hngalh hna i nungaknu kha lo ah an riahter i rawl tu a chanh in an va chanh tawn. Caan saupi i tong lo in an um. Lo an riahter kha tlangval pa nih a theih tikah lo lam an tlung dih cang lai a ti Hrawngah khin lo lei ah cun a va kal. Lo phanh lai bo khin a kui i ngaknu nih cun a rak kuih ve. Lo cu a va phan i nuam ngai in caan an hmang. Zinglei arkhuang hrawng khin tlangval pa cu inn lei ah a tlung tawn, Cuticun caan saupi a thlite in an i tong lengmang.\nVoi khat cu khati an i len kha mikei pa nih a theih. Zanlei sang tuan nawn ah khin an lo lu cun Lai tlangval pa nih a kuih tawn ningte in a hei kuih ve. Ngaknu nih cun a tlangval pa aw a si lo kha a hngalh i a hodah a si hnga a ti lio ah khin mikei pa cu a ra phan. Ngaknu nih cun a ṭih tuk ko nain zei aa hlei ti lo. Mikei pa nih parthlaam cungah kaipi a tuai len. Cu tlawmpal ah cun a tlangval pa cu lo lu in a rung kui. Zeihmanh nih a chawn ti lo. Tlangval pa cu a khuaruah a har tuk, a kui molh len nain zei nih a chawn hlei ti lo. A lung a hring i a thlite in thlam cu a fuh. Thlamchung ah cun i tuai thawng le ai thawng, nih thawng tibantuk a theih lengmang tikah a thlite in a hei bih hna. Mikeipa nih a nungak a rak tuai len kha a hmuh. Zan thlapa van liote khi a si. Sau nawn a rauh ah khin thi dor bantuk khi tlangval pa hmai ah cun a rung tla.\nTlangval pa nih cun, thlapa vannak ah a hei zoh i thi a si kha a hmuh. A seh ko hi ta a ti i, hlei kha a thlite in a ngel i a tangah fei a do. Mikeipa nih cun ngaknu cu a liang cungah aa chuanh. “huhuih, huhuih..” tiin hlei ah cun a run ṭumpi. Hlei nih cun a kiahpi i an pahnih cun an tla. Mikei pa cu a fei nih a rak sawh i cawl a vun i timh lio ah khin tlangval pa nih a hngawng a pheh colh.\nThlangval pa nih mikei pa lu le ngaknu lu cu a tan hna i inn lei ah a tlunpi. Ngaknu inn a va phak ah cun ngaknu a nu le a pa cu an rak it diam cang. Innka kingh, ngaknu a nu le a pa nih cun, “Adodah na si, zantlai hnu ah?” an ti. Tlangval pa nih cun, “Keimah ka si, innka rak ka hunh uh,” a ti hna. “Zantlai hnu ah cun kan in hung lai lo, va ṭin ko,” an ti. Tlangval nih cun, “Rak ka hunh ko uh, a herh tukmi a si,” a ti len ko hna nain an hunh duh lo. Tlangval pa nih cun, “Nan fanu kha mikei nih a seh i ka run tlunpi,” a ti len hna zongah an zum hlei lo. Lo kan riahtermi cu a thei bal lai lo, an ti i an hung duh hlei lo.\nTlangval pa nih cun, “Nan ka hunh duh lo le thaizing zingkate ah nan innka chak le thlang rak zoh te uh,” a ti ta hna i tlangval pa cu an inn ah a ṭin. A thaizing cu an tho i an innka chak le thlang cu an zoh tikah an fanu lu le mikei pa lu cu an hmuh. An i ngaichih tuk i tlangval pa cu ngaihthiam an hal len. Tlangval pa nih cun a caan a um lio ah nan ka duh ti lo, atu cu a caan a si ti lo, a ti i a chawn duh ti hna lo.\nHawidawt hna, kan pi le pu hna tuanbia hi sullawm a ngei ngaimi an si caah an phuahnak a sullam thate ruat buin rel tawn hna usih.


KIA zungchoh Laiza pawng ummi nih Dawrnak khur an khuar ve cang – Hakha Cherry\nKIA zungchoh Laiza pawng ummi nih Dawrnak khur an khuar ve cang\nKIA le ralkap i kahnak a zuallei a panh caah KIA/O zungchoh umnak Laiza pawng ummi Woicyai ralzam Kachin pawl nih dawrnak caah tiah khur an i khuar ve cang.Atu Kachin Woichyai ralzam pawl umnak hmun khi KIA zungpi umnak Laiza in a hla lo.\n2017 lio zongah kawl ralkap nih KIA an rak kah hna i hriamnam ngan pipi an rak hman. Atu Woichyai ralzam umnak hmun zongah kawl ralkap nih hriam ngan an rak thlak caah mipi lei hma a pumi an rak um len.\nCucaah a hlan bantuk in Ralkap le KIA i kahnak hi a si khawh caah mipi lei ralrin in an umnak a si.Mipi lei hrimhrim nih KIA cu ralkap pawl doh ding in an fial hna caah cat loin KIA nih ralkap an kah hna. Mipi lei zong ralring in um uh tiah KIA lei nih thawng an thanh ve hna.Credit-Tluang Ceu Thang\nAdang relthan𝐑𝐚𝐥𝐫𝐢𝐧 𝐏𝐞𝐤 𝐓𝐢𝐤𝐚𝐡 𝐑𝐚𝐥𝐫𝐢𝐧 𝐃𝐢𝐧𝐠 Nizan tih ni ah Joe Biden nih Putin kha mi tthat pa, lainawng (Killer) tiah a auh, Interview ah a chim i, Putin a thinhun tuk caah Zoom in Debate kan tuah lai. Hodah mi that le lainawng cu a si deuh hnga timi bia raldohnak kan tuah lai cu tiah a zuamcawh nain Biden nih a ngamh rua lo. Biden nih thla hnih President a ttuan chungah nauhrawhnak (Abortion) in 185 000 a thah cang hna. Cucaah Putin nih hodah lainawng pa (Killer) cu a si deuh hnga a tinak zong cu aa tel. Kan theih bang in Biden cu khuazei ram hmanh nih an ttih lo ngai caah thil aa sukkhak mi ruh cawk lo bak a si manh. Russia parliament chungttuan Konstantin Kosachyov nih Biden nih nawlnak a tuah lo ahcun Moscow Kremlin in Action kan lak colh lai tiah thawng an thanh colh. (A biathli vialte zong phuan piak te dih dawh).\nNizan ah Lungthlitum Hakha mino nih warning an peknak kan rel cio i, lung a ttha lo ngai. Zapi nih kan theihmi cu mi thah in tlerhnak tuah hi Democracy phung a si lo ti cu kan theih dih. Biden cu gay a si tiah a si lo ning in kan ti khi a poi lo, a ca zongah a faak lai lo. A sining in zikhnawh a si kan ti zongah aa in ko lai. Zeitluk biafak in an ti zongah aa in ko lai. Asinain Biden ka thah lai tiah na tlerh ahcun FBI nih an in dawi colh lai. Thah ding in mi tlerh hi Democracy ram ahcun a poi bik cemmi a si. Action lak colh bak a si ko.\nTutan ah langhter ka duhmi cu mi thah in tlerhnak tuah hi kan ral a si lomi cungah tuah lo ah a ttha bik ti hi ka hon langhter duh bik. Kan ral Kawl ralkap lei ah a ttangmi tu khi va tlerh ding an si. Kan ral a si mi le kan ral lei ah a zaammi tu khi tlerhnak tuah ding bak an si. Cucu dah tilo, biafaak deuh tu in i ti le zalong te tu in i del ah a ttha bik. Mah cucu Free Speech zong a si. Party i dan ruang le ruahnak i khah lo fatin ral ah i chiah lo ding hi a biapi ngaingai. Kan hmuitin kan phak hlan cu party politics le pumpak i huatnak hi cu ho poh i sum rih ko hna usih. Kan hmuitin kan phan deng te ko cang. Dot khatnak kan lim dengmang te cang. An khaphnih in kan upat veve hna.Credit-Mang Bawi Lian\nPu. Zing Cung Pu. Za Chawn Lian he 2019 ah khan kan pathum in hmun khat ah phone kan i chawn i bia kan i ruah hna.